title: 2006/664/EY: Neuvoston päätös, tehty 19 päivänä kesäkuuta 2006 , Bulgarian ja Romanian liittymisasiakirjan liitteen VIII mukauttamisesta

text:
               9.10.2006

               FI

               Euroopan unionin virallinen lehti

               L 277/4

         NEUVOSTON PÄÄTÖS,
   tehty 19 päivänä kesäkuuta 2006,
   Bulgarian ja Romanian liittymisasiakirjan liitteen VIII mukauttamisesta
   (2006/664/EY)
   EUROOPAN UNIONIN NEUVOSTO, joka
   ottaa huomioon Luxemburgissa 25 päivänä huhtikuuta 2005 allekirjoitetun Bulgarian ja Romanian liittymissopimuksen ja erityisesti sen 4 artiklan 3 kohdan,
   ottaa huomioon Bulgarian ja Romanian liittymisasiakirjan ja erityisesti sen 34 artiklan 4 kohdan,
   ottaa huomioon komission ehdotuksen,
   ottaa huomioon Euroopan parlamentin lausunnon (1),
   sekä katsoo seuraavaa:

               (1)

               Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen 20 päivänä syyskuuta 2005 annetussa neuvoston asetuksessa (EY) N:o 1698/2005 (2) tehdään muutoksia Bulgarian ja Romanian kanssa käytyjen liittymisneuvottelujen perustana olevaan yhteisön säännöstöön.

               (2)

               Sen vuoksi Bulgarian ja Romanian liittymisasiakirja olisi muutettava, jotta se vastaisi asetusta (EY) N:o 1698/2005.

               (3)

               Tehtäessä tarvittavia mukautuksia Bulgarian ja Romanian liittymisasiakirjaan neuvottelutulosten perusluonne ja periaatteet olisi säilytettävä ja sovellettava niitä uusiin säännöksiin. Liittymisasiakirjan mukautukset olisi lisäksi rajoitettava ehdottoman välttämättömiin.

               (4)

               Bulgarian ja Romanian liittymisasiakirjan liitteessä VIII määrätyt osaelantoa ja tuottajaryhmiä koskevat toimenpiteet sisältyvät asetukseen (EY) N:o 1698/2005 Bulgariaan, Tšekkiin, Viroon, Kyprokseen, Latviaan, Liettuaan, Unkariin, Maltaan, Puolaan, Romaniaan, Sloveniaan ja Slovakiaan sovellettavina siirtymätoimenpiteinä. Sen vuoksi tätä alaa koskevat Bulgarian ja Romanian liittymisasiakirjassa vahvistetut määräykset olisi poistettava.

               (5)

               Bulgarian ja Romanian liittymisasiakirjan liitteessä VIII vahvistetut teknistä apua koskevat määräykset sisältyvät asetukseen (EY) N:o 1698/2005, ja sen vuoksi ne olisi poistettava.

               (6)

               Asetuksessa (EY) N:o 1698/2005 vahvistetaan maaseudun kehittämisohjelmaan sisältyvä pakollinen Leader-toimintalinja, jolle on osoitettava tietty vähimmäisrahoitusosuus Euroopan maaseudun kehittämisen maatalousrahastosta. Sen lisäksi mainitun asetuksen 59 artiklassa vahvistetaan Bulgarian ja Romanian kanssa neuvotelluista järjestelyistä poikkeava toimenpide, jonka tarkoituksena on valmiuksien kehittämisen tukeminen. Sen vuoksi on tarpeen yhdenmukaistaa Bulgarian ja Romanian liittymisasiakirjan liitteessä VIII vahvistetut Leader-aloitetta koskevat määräykset asetuksessa (EY) N:o 1698/2005 vahvistettujen uusien säännösten kanssa.

               (7)

               Asetuksessa (EY) N:o 1698/2005 säädetään neuvontapalveluiden käyttämiseksi myönnettävästä tuesta. Bulgarian ja Romanian liittymisasiakirjan ja mainitun asetuksen välillä on kuitenkin kyseisen toimenpiteen soveltamisalaa koskevia eroavaisuuksia. Jotta vältettäisiin erityisesti päällekkäisen rahoituksen mahdollisuus ohjelman ensimmäisen kolmen vuoden aikana, Bulgarian ja Romanian olisi voitava valita joko liittymisasiakirjan liitteessä VIII määrätyn toimenpiteen tai asetuksessa (EY) N:o 1698/2005 säädetyn toimenpiteen toteuttaminen.

               (8)

               Lisäksi kun neuvosto ja komissio pääsivät poliittiseen sopimukseen asetuksesta (EY) N:o 1698/2005, ne sopivat Bulgariaa ja Romaniaa koskevasta yhteisestä lausumasta Bulgarian ja Romanian liittymisasiakirjan liitteessä VIII määrätyn neuvontapalveluita koskevan toimenpiteen jatkamisesta vuoteen 2013 asti osaelantotukea saavien viljelijöiden neuvontapalveluja koskevan määräyksen osalta. Liittymisasiakirjan liite VIII olisi mukautettava kyseisen sopimuksen huomioon ottamiseksi.

               (9)

               Koska yhteisen maatalouspolitiikan rahoituksesta 21 päivänä kesäkuuta 2005 annetussa neuvoston asetuksessa (EY) N:o 1290/2005 (3) vahvistetaan maaseudun kehittämistä koskeva yksi yhteisön rahasto, joka korvaa aiemmat rahoituslähteet, on tarpeen selventää Bulgarian ja Romanian liittymisasiakirjan liitteessä VIII olevan I jakson E kohdassa määrätyn suorien tukien toimenpiteen täydentämiseksi määritellyn 20 prosentin enimmäismäärän laskuperuste.

               (10)

               Bulgarian ja Romanian liittymisasiakirjan liitteessä VIII olevan I jakson E osassa määrätty yhteisön tuki on tarkoitettu yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (ETY) N:o 2019/93, (EY) N:o 1452/2001, (EY) N:o 1453/2001, (EY) N:o 1454/2001, (EY) N:o 1868/94, (EY) N:o 1251/1999, (EY) N:o 1254/1999, (EY) N:o 1673/2000, (ETY) N:o 2358/71 ja (EY) N:o 2529/2001 muuttamisesta 29 päivänä syyskuuta 2003 annetun neuvoston asetuksen (EY) N:o 1782/2003 (4) 143 c artiklan mukaisten kansallisten suorien maksujen tai tukien osarahoittamiseksi. Sen vuoksi kyseistä tukea ei oteta huomioon laskettaessa asetuksen (EY) N:o 1698/2005 17 artiklan mukaista tavoitteiden välistä tasapainoa.

               (11)

               Asetuksessa (EY) N:o 1698/2005 taloudellista elinkelpoisuutta ei enää pidetä investointitukea koskevan toimenpiteen kelpoisuusedellytyksenä. Sitä koskeva liittymisasiakirjan liitteessä VIII määrätty Bulgariaa ja Romaniaa koskeva poikkeus olisi sen vuoksi poistettava.

               (12)

               Asetuksessa (EY) N:o 1290/2005 vahvistetaan maaseudun kehittämismenojen rahoittamista koskevat uudet säännöt. Koska kyseiset säännökset noudattavat samoja periaatteita kuin rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999 (5) 31 ja 32 artikla, joihin viitataan Bulgarian ja Romanian liittymisasiakirjassa, liittymisasiakirjan liitteessä VIII määrätyt erityiset rahoitusmääräykset eivät ole enää tarpeen. Sen lisäksi olisi muutettava kyseisessä liitteessä olevaa yhteisön rahoitusosuutta maatalouden ympäristönsuojelua ja eläinten terveyttä koskeville toimenpiteille, koska asetuksen (EY) N:o 1698/2005 70 artiklan mukaisesti osarahoitusosuuksia ei enää vahvisteta toimenpiteen vaan toimintalinjan tasolla,

         ON PÄÄTTÄNYT SEURAAVAA:
   1 artikla
   Muutetaan Bulgarian ja Romanian liittymisasiakirjan liite VIII seuraavasti:

               1)

               Muutetaan I jakso seuraavasti:

                           a)

                           poistetaan A ja B kohta;

                           b)

                           korvataan C kohta seuraavasti:

                                       ”C.

                                       Leader+ -aloitetta vastaavat toimenpiteet
                                       Asetuksen (EY) N:o 1698/2005 63 artiklan c alakohdassa säädettyjen toimenpiteiden lisäksi tukea voidaan myöntää seuraaviin toimenpiteisiin:

                                                   a)

                                                   edustavien paikallisen kehityksen yhteistyöryhmien perustaminen;

                                                   b)

                                                   yhdennettyjen kehitysstrategioiden laatiminen;

                                                   c)

                                                   tutkimuksen rahoittaminen ja tukihakemusten valmistelu.”

                                 ;

                           c)

                           korvataan D kohta seuraavasti:

                                       ”D.

                                       Maatiloille suunnatut valistus- ja neuvontapalvelut

                                                   1)

                                                   Tukea myönnetään maatiloille suunnattujen valistus- ja neuvontapalvelujen toimittamiseen.
                                                   Kaudella 2007–2009 kyseinen tuki ei voi sisältyä maaseudun kehittämisohjelmaan, jos on tarkoitus myöntää asetuksen (EY) N:o 1698/2005 24 artiklassa säädettyä tukea.

                                                   2)

                                                   Kaudella 2010–2013 tukea voidaan myöntää ainoastaan asetuksen (EY) N:o 1698/2005 20 artiklan d alakohdan i alakohdassa tarkoitettua osaelantotukea saavien viljelijöiden neuvontapalveluiden toimittamiseksi.
                                                   Ensimmäisessä alakohdassa tarkoitettujen viljelijöiden neuvontapalveluiden on katettava vähintään

                                                               a)

                                                               asetuksen (EY) N:o 1782/2003 4 ja 5 artiklassa ja sen liitteissä III ja IV tarkoitetut lakisääteiset tilanhoitovaatimukset ja hyvän maatalouden ja ympäristön vaatimukset;

                                                               b)

                                                               yhteisön lainsäädäntöön perustuvat työturvallisuutta koskevat vaatimukset.”

                                 ;

                           d)

                           muutetaan E kohta seuraavasti:

                                       i)

                                       korvataan 3 alakohdan ensimmäinen virke seuraavasti:
                                       ”Yhteisön osuus tämän 3 alajakson mukaisesta Bulgariassa tai Romaniassa kunakin vuosista 2007, 2008 ja 2009 myönnetystä tuesta saa olla enintään 20 prosenttia vastaavasta, tämän liittymisasiakirjan 34 artiklan 2 kohdassa tarkoitetusta EMOTR:n tukiosastosta myönnettävästä vuotuisesta määrästä.”;

                                       ii)

                                       lisätään alakohta seuraavasti:

                                                   ”5)

                                                   Tätä toimenpidettä koskevaa yhteisön rahoitusosuutta ei oteta huomioon laskettaessa asetuksen (EY) N:o 1698/2005 17 artiklan mukaista tavoitteiden välistä tasapainoa.”

                                             ;

                           e)

                           poistetaan F ja G kohta.

               2)

               Poistetaan II jakson 1 kohta.

               3)

               Korvataan IV jakso seuraavasti:
               ”Poiketen siitä, mitä asetuksen (EY) N:o 1698/2005 70 artiklan 3 kohdan a alakohdassa säädetään, toimintalinjoille 1 ja 3 sekä tekniselle avulle myönnettävä yhteisön rahoitusosuus voi olla enintään 80 prosenttia.
               Poiketen siitä, mitä asetuksen (EY) N:o 1698/2005 70 artiklan 3 kohdan b alakohdassa säädetään, toimintalinjalle 2 myönnettävä yhteisön rahoitusosuus voi olla enintään 82 prosenttia.”

         2 artikla
   Tämä päätös laaditaan englannin, espanjan, hollannin, iirin, italian, kreikan, latvian, liettuan, maltan, portugalin, puolan, ranskan, ruotsin, saksan, slovakin, sloveenin, suomen, tanskan, tšekin, unkarin, viron, bulgarian ja romanian kielillä ja jokainen kahdestakymmenestäkolmesta tekstistä on yhtä todistusvoimainen.
   3 artikla
   Tämä päätös tulee voimaan 1 päivänä tammikuuta 2007 edellyttäen, että Bulgarian ja Romanian liittymissopimus tulee voimaan.

      Tehty Luxemburgissa 19 päivänä kesäkuuta 2006.

            Neuvoston puolesta

            Puheenjohtaja

         J. PRÖLL

      (1)  Ei vielä julkaistu virallisessa lehdessä.

      (2)  EUVL L 277, 21.10.2005, s. 1, asetus sellaisena kuin se on muutettuna asetuksella (EY) N:o 1463/2006 (katso tämän virallisen lehden sivu 1).

      (3)  EUVL L 209, 11.8.2005, s. 1, asetus sellaisena kuin se on muutettuna asetuksella (EY) N:o 320/2006 (EUVL L 58, 28.2.2006, s. 42).

      (4)  EUVL L 270, 21.10.2003, s. 1, asetus sellaisena kuin se on viimeksi muutettuna asetuksella (EY) N:o 953/2006 (EUVL L 175, 29.6.2006, s. 1).

      (5)  EYVL L 161, 26.6.1999, s. 1, asetus sellaisena kuin se on viimeksi muutettuna asetuksella (EY) N:o 173/2005 (EUVL L 29, 2.2.2005, s. 3).


title: Komission päätös (EU) 2017/1214, annettu 23 päivänä kesäkuuta 2017, käsitiskiaineita koskevien EU-ympäristömerkin myöntämisperusteiden vahvistamisesta (tiedoksiannettu numerolla C(2017) 4227) (ETA:n kannalta merkityksellinen teksti. )

text:
                  12.7.2017

                  FI

                  Euroopan unionin virallinen lehti

                  L 180/1

            KOMISSION PÄÄTÖS (EU) 2017/1214,
      annettu 23 päivänä kesäkuuta 2017,
      käsitiskiaineita koskevien EU-ympäristömerkin myöntämisperusteiden vahvistamisesta

            (tiedoksiannettu numerolla C(2017) 4227)

      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon EU-ympäristömerkistä 25 päivänä marraskuuta 2009 annetun Euroopan parlamentin ja neuvoston asetuksen (EY) N:o 66/2010 (1) ja erityisesti sen 8 artiklan 2 kohdan,
      on kuullut Euroopan unionin ympäristömerkintälautakuntaa,
      sekä katsoo seuraavaa:

                  (1)

                  Asetuksen (EY) N:o 66/2010 mukaan EU-ympäristömerkki voidaan myöntää tuotteille, joiden ympäristövaikutukset niiden elinkaaren aikana ovat tavanomaista vähäisemmät.

                  (2)

                  Asetuksessa (EY) N:o 66/2010 säädetään, että kullekin tuoteryhmälle vahvistetaan erityiset EU-ympäristömerkin myöntämisperusteet.

                  (3)

                  Komission päätöksessä 2011/382/EU (2) vahvistetaan käsitiskiaineita koskevat ekologiset arviointiperusteet ja niihin liittyvät arviointi- ja todentamisvaatimukset, jotka ovat voimassa 31 päivään joulukuuta 2016.

                  (4)

                  Jotta voitaisiin ottaa huomioon viimeaikainen markkinoiden kehitys ja tällä välin tehdyt innovaatiot, katsotaan olevan asianmukaista antaa tarkistetut ekologiset arviointiperusteet kyseiselle tuoteryhmälle.

                  (5)

                  Näiden tarkistettujen perusteiden sekä niihin liittyvien arviointi- ja todentamisvaatimusten olisi oltava voimassa kuusi vuotta tämän päätöksen tiedoksiantamisesta, kun otetaan huomioon tämän tuoteryhmän innovointisykli. Näillä perusteilla pyritään edistämään tuotteita, joilla on tavanomaista vähemmän vaikutuksia vesien ekosysteemeihin, jotka sisältävät vain rajallisen määrän vaarallisia aineita, toimivat tehokkaasti ja joissa minimoidaan jätteen syntyminen vähentämällä pakkauksia.

                  (6)

                  Oikeusvarmuuden vuoksi päätös 2011/382/EU olisi kumottava.

                  (7)

                  Tuottajille, joiden tuotteille on myönnetty käsitiskiaineita koskeva EU-ympäristömerkki päätöksessä 2011/382/EU vahvistettujen arviointiperusteiden perusteella, olisi myönnettävä siirtymäkausi, jotta niillä olisi riittävästi aikaa mukauttaa tuotteensa tarkistettujen arviointiperusteiden ja vaatimusten mukaisiksi.

                  (8)

                  Tässä päätöksessä säädetyt toimenpiteet ovat asetuksen (EY) N:o 66/2010 16 artiklalla perustetun komitean lausunnon mukaiset,

            ON HYVÄKSYNYT TÄMÄN PÄÄTÖKSEN:
      1 artikla
      Tuoteryhmään ”käsitiskiaineet” kuuluvat kaikki pesuaineista annetun Euroopan parlamentin ja neuvoston asetuksen EY N:o 648/2004 (3) soveltamisalaan kuuluvat pesuaineet, jotka on saatettu markkinoille ja tarkoitettu käytettäviksi muun muassa lasitavaran, pöytäastioiden, ruokailuvälineiden, patojen, kattiloiden, pannujen, uuniastioiden ja muiden keittiövälineiden käsinpesuun.
      Tuoteryhmään kuuluvat sekä yksityis- että ammattikäyttöön tarkoitetut tuotteet. Tuotteiden on oltava kemiallisten aineiden seoksia eivätkä ne saa sisältää valmistajan tarkoituksellisesti lisäämiä mikro-organismeja.
      2 artikla
      Tässä päätöksessä tarkoitetaan

                  1)

                  ’sisältyvillä aineilla’ lopputuotteessa olevia, tarkoituksella lisättyjä aineita sekä sivutuotteita ja raaka-aineiden epäpuhtauksia [(mukaan luettuna veteen liukeneva kalvo, jos tuotteessa on sellainen)];

                  2)

                  ’kuluttajapakkauksella’

                              a)

                              ennen käyttöä poistettavaan kääreeseen pakatuissa kerta-annoksissa yksittäisen annoksen käärettä ja pakkausta, jonka on tarkoitus muodostaa ostopaikalla kaikkein pienin myyntiyksikkö tuotteen jakelussa loppukäyttäjälle tai kuluttajalle, mukaan luettuna mahdollinen etiketti;

                              b)

                              kaiken muun tyyppisissä tuotteissa pakkausta, jonka on tarkoitus muodostaa ostopaikalla kaikkein pienin myyntiyksikkö tuotteen jakelussa loppukäyttäjälle tai kuluttajalle, mukaan luettuna mahdollinen etiketti;

                  3)

                  ’mikromuovilla’ alle 5 millimetrin kokoisia liukenemattomasta makromolekyylimuovista valmistettuja hiukkasia, jotka on saatu jossakin seuraavista prosesseista:

                              a)

                              polymerisaatioprosessi, kuten polyadditio tai polykondensaatio, tai samanlainen prosessi, jossa käytetään monomeerejä tai muita lähtöaineita;

                              b)

                              luontaisten tai synteettisten makromolekyylien kemiallinen muuntaminen;

                              c)

                              mikrobifermentaatio;

                  4)

                  ’nanomateriaalilla’ luonnollista materiaalia, sivutuotemateriaalia tai valmistettua materiaalia, joka sisältää hiukkasia joko vapaina, agglomeroituneina tai aggregoituneina ja jonka hiukkasista vähintään 50 prosenttia lukumääräperusteisen kokojakauman mukaisesti on yhdeltä tai useammalta ulkomitaltaan kokoa 1–100 nm (4).

            3 artikla
      Jotta käsitiskiaineelle voitaisiin myöntää asetuksessa (EY) N:o 66/2010 tarkoitettu EU-ympäristömerkki, sen on kuuluttava tämän päätöksen 1 artiklassa määriteltyyn tuoteryhmään ”käsitiskiaineet” ja täytettävä liitteessä esitetyt arviointiperusteet sekä niihin liittyvät arviointi- ja todentamisvaatimukset.
      4 artikla
      Tuoteryhmään ”käsitiskiaineet” sovellettavat arviointiperusteet ja niihin liittyvät arviointi- ja todentamisvaatimukset ovat voimassa kuusi vuotta tämän päätöksen tiedoksiantamispäivästä.
      5 artikla
      Hallinnollisia tarkoituksia varten tuoteryhmälle ”käsitiskiaineet” annetaan tunnusnumero ”019”.
      6 artikla
      Kumotaan päätös 2011/382/EU.
      7 artikla
      1.   Poiketen siitä, mitä 6 artiklassa säädetään, tuoteryhmään ”käsitiskiaineet” kuuluvia tuotteita koskevat EU-ympäristömerkkihakemukset, jotka on toimitettu ennen tämän päätöksen tiedoksiantamispäivää, arvioidaan päätöksessä 2011/382/EU vahvistettujen edellytysten mukaisesti.
      2.   Tuoteryhmään ”käsitiskiaineet” kuuluvia tuotteita koskevat EU-ympäristömerkkihakemukset, jotka on toimitettu kahden kuukauden kuluessa tämän päätöksen tiedoksiantamispäivästä, voivat perustua joko päätöksessä 2011/382/EU tai tässä päätöksessä vahvistettuihin arviointiperusteisiin. Kyseiset hakemukset on arvioitava niiden arviointiperusteiden mukaisesti, joihin ne perustuvat.
      3.   Päätöksessä 2011/382/EU vahvistettujen arviointiperusteiden mukaisesti myönnettyjä EU-ympäristömerkkejä saa käyttää 12 kuukautta tämän päätöksen tiedoksiantamispäivästä.
      8 artikla
      Tämä päätös on osoitettu kaikille jäsenvaltioille.

         Tehty Brysselissä 23 päivänä kesäkuuta 2017.

               Komission puolesta

            Karmenu VELLA

               Komission jäsen

         (1)  EUVL L 27, 30.1.2010, s. 1.

         (2)  Komission päätös2011/382/EU, annettu 24 päivänä kesäkuuta 2011, ekologisista arviointiperusteista EU-ympäristömerkin myöntämiseksi käsitiskiaineille (EUVL L 169, 29.6.2011, s. 40).

         (3)  Euroopan parlamentin ja neuvoston asetus (EY) N:o 648/2004, annettu 31 päivänä maaliskuuta 2004, pesuaineista (EUVL L 104, 8.4.2004, s. 1).

         (4)  Komission suositus 2011/696/EU, annettu 18 päivänä lokakuuta 2011, nanomateriaalin määritelmästä (EUVL L 275, 20.10.2011, s. 38).

         LIITE

            EU-YMPÄRISTÖMERKIN MYÖNTÄMISPERUSTEET

            YLEISET PERIAATTEET

            Arviointiperusteet EU-ympäristömerkin myöntämiseksi käsitiskiaineille

         ARVIOINTIPERUSTEET

                     1.

                     Myrkyllisyys vesieliöille

                     2.

                     Biohajoavuus

                     3.

                     Palmuöljyn, palmunsiemenöljyn ja niiden johdannaisten kestävä hankinta

                     4.

                     Aineet, joita ei saa käyttää tai joiden käyttöä on rajoitettu

                     5.

                     Pakkaukset

                     6.

                     Soveltuvuus käyttöön

                     7.

                     Käyttäjille annettavat tiedot

                     8.

                     EU-ympäristömerkin tiedot

               ARVIOINTI JA TODENTAMINEN
         a)   Vaatimukset

         Erityiset arviointi- ja todentamisvaatimukset ilmoitetaan kunkin arviointiperusteen yhteydessä.
         Kun hakijan edellytetään esittävän toimivaltaisille elimille vakuutuksia, asiakirjoja, analyysejä, testausselosteita tai muita todisteita arviointiperusteiden noudattamisesta, nämä voivat olla peräisin hakijalta itseltään ja/tai tämän tavarantoimittajalta/tavarantoimittajilta.
         Toimivaltaisten elinten on tunnustettava ensisijaisesti vakuutukset, jotka ovat sellaisten elinten antamia, jotka on akkreditoitu testaus- ja kalibrointilaboratorioita koskevien yhdenmukaistettujen standardien mukaisesti, sekä sellaisten elinten suorittamat todentamiset, jotka on akkreditoitu tuotteiden, prosessien ja palvelujen sertifiointielimiä koskevien yhdenmukaistettujen standardien mukaisesti. Akkreditoinnissa on noudatettava Euroopan parlamentin ja neuvoston asetuksen (EY) N:o 765/2008 (1) säännöksiä.
         Tarvittaessa voidaan käyttää muita kuin kullekin vaatimukselle ilmoitettuja testimenetelmiä, jos hakemusten arvioinnista vastaava toimivaltainen elin hyväksyy niiden vastaavuuden.
         Toimivaltaiset elimet voivat tarvittaessa pyytää esittämään arviointia ja todentamista tukevia asiakirjoja ja toteuttaa riippumattomia tarkastuksia tai laitosvierailuja.
         Edellytyksenä on, että tuote täyttää kaikki sovellettavat oikeudelliset vaatimukset siinä maassa (niissä maissa), jossa (joissa) tuote on tarkoitus saattaa markkinoille. Hakijan on vakuutettava, että tuote on tämän vaatimuksen mukainen.
         EU-ympäristömerkin verkkosivulla on pesuaineiden valmistusainetietokanta (DID-luettelo), joka sisältää yleisimmät pesuaineisiin ja kosmeettisiin valmisteisiin sisältyvät aineet. Siinä annettuja tietoja on käytettävä kriittisen laimennustilavuuden (CDV) laskennassa ja sisältyvien aineiden biologisen hajoavuuden arvioinnissa. Sellaisten aineiden osalta, joita ei ole lueteltu DID-luettelossa, annetaan ohjeita siitä, miten tarvittavat tiedot lasketaan tai ekstrapoloidaan.
         Toimivaltaiselle elimelle on toimitettava sisältyvien aineiden täydellinen luettelo, josta käy ilmi lopputuotteeseen sisältyvän aineen (mahdollinen) kauppanimi, kemiallinen nimi, CAS-nro, DID-nro, määrä, tehtävä ja olomuoto (mukaan lukien veteen liukeneva kalvo, jos sellainen on).
         Säilöntäaineet, hajusteet ja väriaineet on ilmoitettava pitoisuudesta riippumatta. Muut tuotteeseen sisältyvät aineet on ilmoitettava, jos niiden pitoisuus on vähintään 0,010 painoprosenttia.
         Kaikki tuotteeseen sisältyvät aineet, jotka esiintyvät nanomateriaalien muodossa, on merkittävä luetteloon selkeästi sulkuihin kirjoitetulla sanalla ”nano”.
         Kustakin luettelossa mainitusta sisältyvästä aineesta on toimitettava käyttöturvallisuustiedote Euroopan parlamentin ja neuvoston asetuksen (EY) N:o 1907/2006 (2) mukaisesti. Jos aineen käyttöturvallisuustiedotetta ei ole saatavilla, koska aine on seoksen osa, hakijan on toimitettava seoksen käyttöturvallisuustiedote.
         b)   Mittaustarkkuuden raja-arvot

         Kaikkien tuotteeseen sisältyvien aineiden on täytettävä ekologiset arviointiperusteet, jotka on esitetty taulukossa 1.

            Taulukko 1

            Käsitiskiaineisiin sisältyviin aineisiin sovellettavat pitoisuuksien raja-arvot (% painoprosentteina) arviointiperusteittain

                     Arviointiperuste

                     Pinta-aktiiviset aineet

                     Säilöntäaineet

                     Väriaineet

                     Hajusteet

                     Muut (esim. entsyymit)

                     Myrkyllisyys vesieliöille

                     ≥ 0,010

                     ei raja-arvoa (*1)

                     ei raja-arvoa (*1)

                     ei raja-arvoa (*1)

                     ≥ 0,010

                     Biohajoavuus

                     Pinta-aktiiviset aineet

                     ≥ 0,010

                     —

                     —

                     —

                     —

                     Orgaaniset aineet

                     ≥ 0,010

                     ei raja-arvoa (*1)

                     ei raja-arvoa (*1)

                     ei raja-arvoa (*1)

                     ≥ 0,010

                     Palmuöljyn kestävä hankinta

                     ≥ 0,010

                     —

                     —

                     —

                     ≥ 0,010

                     Aineet, joita ei saa käyttää tai joiden käyttöä on rajoitettu

                     Aineet, joita ei saa käyttää tai joiden käyttöä on rajoitettu

                     ei raja-arvoa (*1)

                     ei raja-arvoa (*1)

                     ei raja-arvoa (*1)

                     ei raja-arvoa (*1)

                     ei raja-arvoa (*1)

                     Vaaralliset aineet

                     ≥ 0,010

                     ≥ 0,010

                     ≥ 0,010

                     ≥ 0,010

                     ≥ 0,010

                     Erityistä huolta aiheuttavat aineet

                     ei raja-arvoa (*1)

                     ei raja-arvoa (*1)

                     ei raja-arvoa (*1)

                     ei raja-arvoa (*1)

                     ei raja-arvoa (*1)

                     Hajusteet

                     —

                     —

                     —

                     ei raja-arvoa (*1)

                     —

                     Säilöntäaineet

                     —

                     ei raja-arvoa (*1)

                     —

                     —

                     —

                     Väriaineet

                     —

                     —

                     ei raja-arvoa (*1)

                     —

                     —

                     Entsyymit

                     —

                     —

                     —

                     —

                     ei raja-arvoa (*1)

               VERTAILUANNOS
         Seuraavia annosmääriä käytetään vertailuannoksina laskelmissa, joilla pyritään osoittamaan, onko EU-ympäristömerkin vaatimuksia noudatettu, sekä testaamaan puhdistuskykyä.
         Suurin annos, jota valmistaja suosittelee yhteen litraan tiskivettä normaalisti likaantuneiden astioiden pesemiseen (g/l tiskivettä tai ml/l tiskivettä).

            Arviointi ja todentaminen: Hakijan on toimitettava annosteluohjeet sisältävä tuote-etiketti tai tuoteseloste.

            Arviointiperuste 1 – Myrkyllisyys vesieliöille

         Tuotteen kriittinen laimennustilavuus (CDVkrooninen-arvo) ei saa ylittää seuraavia vertailuannosten raja-arvoja.

                     Tuotetyyppi

                     CDV:n raja-arvo
                     (l/l tiskivettä)

                     Käsitiskiaineet

                     2 500

            Arviointi ja todentaminen: Hakijan on toimitettava laskelma tuotteen CDVkrooninen-arvosta. EU-ympäristömerkin verkkosivuilla on laskentataulukko CDVkrooninen-arvon laskemista varten.
         Kriittinen laimennustilavuus (CDVkrooninen) lasketaan kullekin sisältyvälle aineelle (i) yhtälöllä:

         missä

                     annostus(i)

                     :

                     aineen (i) paino (g) vertailuannoksessa

                     DF(i)

                     :

                     aineen (i) hajoamistekijä

                     TFkrooninen(i)

                     :

                     aineen (i) krooninen toksisuustekijä.

               Muuttujien DF(i) ja TFkrooninen(i) arvot annetaan DID-luettelon ajantasaisimmassa A-osassa. Jos sisältyvää ainetta ei ole lueteltu DID-luettelon A-osassa, on hakijan arvioitava muuttujien arvot DID-luettelon B-osassa kuvatulla tavalla. Arvioon on liitettävä asiaa koskevat asiakirjat.

            Arviointiperuste 2 – Biohajoavuus

         a)   Pinta-aktiivisten aineiden biohajoavuus

         Kaikkien pinta-aktiivisten aineiden on oltava helposti hajoavia (aerobisesti).
         Kaikkien vesiympäristölle vaarallisiksi luokiteltujen pinta-aktiivisten aineiden, jotka kuuluvat välittömään luokkaan 1 (H400) tai krooniseen luokkaan 3 (H412) Euroopan parlamentin ja neuvoston asetuksen (EY) N:o 1272/2008 (3) mukaisesti, on lisäksi oltava anaerobisesti biologisesti hajoavia.
         b)   Orgaanisten yhdisteiden biohajoavuus

         Sellaisen orgaanisen aineksen, joka ei ole aerobisesti biohajoavaa (ei nopeasti biohajoava, aNBO) tai anaerobisesti biohajoavaa (anNBO), määrä tuotteessa ei saa ylittää seuraavia vertailuannoksen raja-arvoja:

                     Tuotetyyppi

                     aNBO
                     (g/l tiskivettä)

                     anNBO
                     (g/l tiskivettä)

                     Käsitiskiaineet

                     0,03

                     0,08

            Arviointi ja todentaminen: Hakijan on toimitettava asiakirjat pinta-aktiivisten aineiden hajoavuudesta sekä laskelma tuotteen aNBO- ja anNBO-arvoista. EU-ympäristömerkin verkkosivulla on laskentataulukko aNBO- ja anNBO-arvojen laskemiseksi.
         Pinta-aktiivisten aineiden hajoavuuden ja orgaanisten yhdisteiden aNBO- ja anNBO-arvojen osalta on viitattava ajantasaisimpaan DID-luetteloon.
         Niistä tuotteeseen sisältyvistä aineista, joita ei ole mainittu DID-luettelon A-osassa, on esitettävä julkaisuista tai muista lähteistä saadut asiaankuuluvat tiedot tai asianmukaiset testitulokset, jotka osoittavat niiden olevan aerobisesti ja anaerobisesti biologisesti hajoavia, kuten luettelon B-osassa kuvataan.
         Edellä mainittujen hajoavuutta koskevien asiakirjojen puuttuessa muu sisältyvä aine kuin pinta-aktiivinen aine voidaan vapauttaa anaerobista hajoavuutta koskevasta vaatimuksesta, jos jokin seuraavista kolmesta vaihtoehdosta täyttyy:

                     1)

                     Aine on helposti hajoava ja sillä on matala adsorptio (A < 25 %).

                     2)

                     Aine on helposti hajoava ja sillä on korkea desorptio (D > 75 %).

                     3)

                     Aine on helposti hajoava eikä se ole biokertyvä (4).

               Adsorptiota/desorptiota koskeva testaus on tehtävä OECD-testimenetelmän 106 mukaisesti.

            Arviointiperuste 3 – Palmuöljyn, palmunsiemenöljyn ja niiden johdannaisten kestävä hankinta

         Tuotteisiin sisältyvät aineet, jotka ovat peräisin palmuöljystä tai palmunsiemenöljystä, on hankittava kestävää tuotantoa koskevan sertifiointijärjestelmän vaatimukset täyttävältä tilalta. Sertifiointijärjestelmän on oltava useista sidosryhmistä muodostuvien järjestöjen vaatimusten mukainen, sillä on oltava laaja jäsenpohja, mukaan lukien kansalaisjärjestöt, teollisuus ja valtionhallinto, ja siinä on käsiteltävä ympäristövaikutuksia, mukaan lukien maaperään, luonnon monimuotoisuuteen, orgaanisen hiilen varastoihin sekä luonnonvarojen suojeluun kohdistuvat vaikutukset.

            Arviointi ja todentaminen: Hakijan on esitettävä kolmannen osapuolen todistusten ja alkuperäketjun avulla todisteet siitä, että tuotteeseen sisältyvien aineiden valmistuksessa käytetty palmuöljy ja palmunsiemenöljy on hankittu kestävästi hoidetuilta tiloilta.
         Hyväksyttäviä sertifikaatteja ovat muun muassa RSPO-järjestön (Roundtable for Sustainable Palm Oil) sertifikaatti (toimitusketjun yksilöinti/erilläänpito/massatase) tai minkä tahansa vastaavan tai vaatimuksiltaan tiukemman kestävän tuotannon järjestelmän sertifikaatit.
         Palmuöljyn ja palmunsiemenöljyn kemiallisten johdannaisten osalta voidaan käyttää kestävyyden osoittamiseen book and claim -järjestelmiä, kuten Green Palm -sertifikaatit tai vastaavat. Hakijan on toimitettava vuotuisessa raportissa (Annual Communications of Progress, ACOP) ilmoitetut viimeisimmän vuosittaisen myyntijakson aikana hankitut ja lunastetut Green Palm -sertifikaatit.

            Arviointiperuste 4 – Aineet, joita ei saa käyttää tai joiden käyttöä on rajoitettu

         a)   Aineet, joita ei saa käyttää tai joiden käyttöä on rajoitettu

         i)   Aineet, joita ei saa käyttää

         Tuote ei saa sisältää seuraavia aineita pitoisuudesta riippumatta:

                     —

                     alkyylifenolietoksylaatit (APEO) ja muut alkylifenolijohdannaiset

                     —

                     atranoli

                     —

                     kloroatranoli

                     —

                     dietyleenitriamiinipentaetikkahappo (DTPA)

                     —

                     etyleenidiamiinitetraetikkahappo (EDTA) ja sen suolat

                     —

                     formaldehydi ja formaldehydiä vapauttavat aineet (esimerkiksi 2-bromi-2-nitropropaani-1,3-dioli, 5-bromi-5-nitro-1,3-dioksaani, natriumhydroksimetyyliglysinaatti ja diatsolidinyyliurea) lukuun ottamatta tuotteeseen sisältyvässä aineessa enintään 0,010 painoprosentin pitoisuutena esiintyviä polyalkoksikemiaan perustuvien pinta-aktiivisten aineiden sisältämiä formaldehydiepäpuhtauksia

                     —

                     (koskee vain ammattikäyttöön tarkoitettuja tuotteita) hajusteet

                     —

                     glutaarialdehydi

                     —

                     hydroksi-isoheksyyli-3-syklohekseeni-karboksialdehydi (HICC)

                     —

                     muoviset mikrohiukkaset

                     —

                     nanohopea

                     —

                     nitromyskit ja polysykliset myskit

                     —

                     fosfaatit

                     —

                     perfluoratut alkylaatit

                     —

                     kvaternaariset ammoniumsuolat, jotka eivät ole nopeasti biologisesti hajoavia

                     —

                     reaktiiviset klooriyhdisteet

                     —

                     rodamiini B

                     —

                     triklosaani

                     —

                     3-jodi-2-propynyylibutyylikarbamaatti.

            Arviointi ja todentaminen: Hakijan on toimitettava allekirjoitettu vakuutus perusteen noudattamisesta ja tarvittaessa sitä tukevat toimittajien vakuutukset, joissa vahvistetaan, että tuote ei sisällä lueteltuja aineita pitoisuudesta riippumatta.
         ii)   Aineet, joiden käyttöä on rajoitettu

         Tuotteessa ei saa olla seuraavia aineita ilmoitettua pitoisuutta enemmän:

                     —

                     2-metyyli-2H-isotiatsol-3-oni: 0,0050 painoprosenttia (jos 2-metyyli-2H-isotiatsol-3-onin sallittu arvo Euroopan parlamentin ja neuvoston asetuksen (EY) N:o 1223/2009 (5) liitteessä V (kosmeettisissa valmisteissa sallittujen säilöntäaineiden luettelo) on soveltamisen aikaan pienempi, on sovellettava kyseistä pienempää arvoa)

                     —

                     1,2-bentsisotiatsol-3(2H)-oni: 0,0050 painoprosenttia

                     —

                     5-kloori-2-metyyli-4-isotiatsolin-3-oni/2-metyyli-4-isotiatsolin-3-oni: 0,0015 painoprosenttia.

               Alkuainefosforina laskettava fosforin (P) kokonaispitoisuuden raja on 0,08 g/l tiskivettä.
         Niiden hajusteiden pitoisuus, joihin sovelletaan asetuksessa (EY) N:o 648/2004 säädettyä ilmoitusvaatimusta, ei saa olla ≥ 0,010 painoprosenttia ainetta kohden.

            Arviointi ja todentaminen: Hakijan on toimitettava seuraavat asiakirjat:

                     a)

                     Jos käytetään isotiatsolinoneja, allekirjoitettu vakuutus arviointiperusteiden noudattamisesta ja tarvittaessa sitä tukevat toimittajien vakuutukset, joissa vahvistetaan, että käytettyjen isotiatsolinonien pitoisuus on asetettujen raja-arvojen mukainen tai niitä pienempi.

                     b)

                     Allekirjoitettu vakuutus arviointiperusteiden noudattamisesta ja tarvittaessa sitä tukevat toimittajien vakuutukset, joissa vahvistetaan, että alkuainefosforin kokonaismäärä on asetettujen raja-arvojen mukainen tai niitä pienempi. Tuotteen sisältämän fosforin kokonaismäärän laskelmien tulee olla vakuutuksen liitteenä.

                     c)

                     Allekirjoitettu vakuutus arviointiperusteiden noudattamisesta ja tarvittaessa sitä tukevat toimittajien vakuutukset tai asiakirjat, joissa vahvistetaan, että niiden hajusteiden pitoisuus, joihin sovelletaan asetuksessa (EY) N:o 648/2004 säädettyä ilmoitusvaatimusta, ei ylitä asetettuja raja-arvoja. Ammattikäyttöön tarkoitetuista tuotteista on toimitettava allekirjoitettu vakuutus siitä, että tuote ei sisällä hajusteita.

               b)   Vaaralliset aineet

         i)   Lopputuote

         Lopputuotetta ei saa luokitella eikä merkitä akuutisti myrkylliseksi, elinkohtaisesti myrkylliseksi, hengitysteitä tai ihoa herkistäväksi, syöpää aiheuttavaksi, perimää vaurioittavaksi, lisääntymiselle vaaralliseksi tai vesiympäristölle vaaralliseksi Euroopan parlamentin ja neuvoston asetuksen (EY) N:o 1272/2008 liitteessä I olevien määritelmien ja taulukon 2 vaaraluokituksen mukaisesti.
         ii)   Sisältyvät aineet

         Sisältyvien aineiden pitoisuuden lopputuotteessa on oltava alle 0,010 painoprosenttia, jos nämä ovat myrkyllisten, vesiympäristölle vaarallisten, hengitysteitä tai ihoa herkistävien, syöpää aiheuttavien, perimää vaurioittavien tai lisääntymiselle vaarallisten aineiden luokitteluperusteiden mukaisia asetuksen (EY) N:o 1272/2008 liitteen I ja taulukon 2 luettelon mukaisesti.
         Jos asetuksen (EY) N:o 1272/2008 10 artiklan mukaisesti määritetyt yleiset tai erityiset pitoisuuksien raja-arvot ovat tiukemmat, on sovellettava niitä.

            Taulukko 2

            Rajoitetut vaaraluokitukset ja niiden ryhmittely

                     Akuutti myrkyllisyys

                     Luokat 1 ja 2

                     Ryhmä 3

                     H300 Tappavaa nieltynä

                     H301 Myrkyllistä nieltynä

                     H310 Tappavaa joutuessaan iholle

                     H311 Myrkyllistä joutuessaan iholle

                     H330 Tappavaa hengitettynä

                     H331 Myrkyllistä hengitettynä

                     H304 Voi olla tappavaa nieltynä ja joutuessaan hengitysteihin

                     EUH070 Myrkyllistä joutuessaan silmään

                     Elinkohtainen myrkyllisyys

                     Ryhmä 1

                     Ryhmä 2

                     H370 Vahingoittaa elimiä

                     H371 Saattaa vahingoittaa elimiä

                     H372 Vahingoittaa elimiä pitkäaikaisessa tai toistuvassa altistumisessa

                     H373 Saattaa vahingoittaa elimiä pitkäaikaisessa tai toistuvassa altistumisessa

                     Hengitysteiden ja ihon herkistyminen

                     Kategoria 1 A/1

                     Kategoria 1 B

                     H317 Voi aiheuttaa allergisen ihoreaktion

                     H317 Voi aiheuttaa allergisen ihoreaktion

                     H334 Voi aiheuttaa hengitettynä allergia- tai astmaoireita tai hengitysvaikeuksia

                     H334 Voi aiheuttaa hengitettynä allergia- tai astmaoireita tai hengitysvaikeuksia

                     Syöpää aiheuttava, perimää vaurioittava tai lisääntymiselle vaarallinen

                     Ryhmät 1A ja 1B

                     Ryhmä 2

                     H340 Saattaa aiheuttaa perimävaurioita

                     H341 Epäillään aiheuttavan perimävaurioita

                     H350 Saattaa aiheuttaa syöpää

                     H351 Epäillään aiheuttavan syöpää

                     H350i Saattaa aiheuttaa syöpää hengitettynä

                     H360F Saattaa heikentää hedelmällisyyttä

                     H361f Epäillään heikentävän hedelmällisyyttä

                     H360D Voi vaurioittaa sikiötä

                     H361d Epäillään vaurioittavan sikiötä

                     H360FD Saattaa heikentää hedelmällisyyttä. Voi vaurioittaa sikiötä

                     H361fd Epäillään heikentävän hedelmällisyyttä. Epäillään vaurioittavan sikiötä

                     H360Fd Saattaa heikentää hedelmällisyyttä. Epäillään vaurioittavan sikiötä

                     H362 Saattaa aiheuttaa haittaa rintaruokinnassa oleville lapsille

                     H360Df Voi vaurioittaa sikiötä. Epäillään heikentävän hedelmällisyyttä

                     Vesiympäristölle vaarallinen

                     Luokat 1 ja 2

                     Luokat 3 ja 4

                     H400 Erittäin myrkyllistä vesieliöille

                     H412 Haitallista vesieliöille, pitkäaikaisia haittavaikutuksia

                     H410 Erittäin myrkyllistä vesieliöille, pitkäaikaisia haittavaikutuksia

                     H413 Saattaa aiheuttaa pitkäaikaisia haittavaikutuksia vesieliöille

                     H411 Myrkyllistä vesieliöille, pitkäaikaisia haittavaikutuksia

                     Vaarallisuus otsonikerrokselle

                     H420 Vaarallista otsonikerrokselle

               Tätä arviointiperustetta ei sovelleta asetuksen (EY) N:o 1907/2006 2 artiklan 7 kohdan a ja b alakohdan soveltamisalaan kuuluviin mainitun asetuksen liitteessä IV ja V lueteltuihin sisältyviin aineisiin, jotka on vapautettu rekisteröintiä, jatkokäyttäjää ja arviointivaatimuksia koskevien säännösten soveltamisesta. Sen määrittämiseksi, sovelletaanko tätä vapautusta, hakijan on selvitettävä kaikki tuotteeseen sisältyvät aineet, joiden pitoisuus on yli 0,010 painoprosenttia.
         Taulukon 3 aineet ja seokset on vapautettu vaatimuksesta 4(b)(ii).

            Taulukko 3

            Vapautuksen saaneet aineet

                     Aine

                     Vaaralauseke

                     Pinta-aktiiviset aineet

                     H400 Erittäin myrkyllistä vesieliöille

                     H412 Haitallista vesieliöille, pitkäaikaisia haittavaikutuksia

                     Subtilisiini

                     H400 Erittäin myrkyllistä vesieliöille

                     H411 Myrkyllistä vesieliöille, pitkäaikaisia haittavaikutuksia

                     Entsyymit (*2)

                     H317 Voi aiheuttaa allergisen ihoreaktion

                     H334 Voi aiheuttaa hengitettynä allergia- tai astmaoireita tai hengitysvaikeuksia

                     NTA epäpuhtautena MGDA:ssa ja GLDA:ssa (*3)

                     H351 Epäillään aiheuttavan syöpää

            Arviointi ja todentaminen: Hakijan on osoitettava, että arviointiperustetta on noudatettu lopputuotteessa ja kaikissa tuotteeseen sisältyvissä aineissa, joiden pitoisuus lopputuotteessa on yli 0,010 painoprosenttia. Hakijan on toimitettava allekirjoitettu vakuutus arviointiperusteen noudattamisesta ja tarvittaessa sitä tukevat toimittajien vakuutukset tai käyttöturvallisuustiedote, joissa vahvistetaan, että yksikään näistä aineista ei täytä perusteita yhden tai useamman taulukossa 2 luetellun vaaralausekkeen mukaiselle luokittelulle niissä muodoissa tai fysikaalisissa olomuodoissa, joissa ne esiintyvät tuotteessa.
         Asetuksen (EY) N:o 1907/2006 liitteissä IV ja V lueteltujen, mainitun asetuksen 2 artiklan 7 kohdan a ja b alakohdan mukaisesti rekisteröintivelvoitteista vapautettujen aineiden osalta hakijan asiaa koskeva vakuutus riittää.
         Hakijan on toimitettava allekirjoitettu vakuutus arviointiperusteen noudattamisesta ja tarvittaessa sitä tukevat toimittajien vakuutukset tai käyttöturvallisuustiedote, joissa vahvistetaan tuotteiden sisältävän aineita, jotka täyttävät poikkeusta koskevat edellytykset.
         c)   Erityistä huolta aiheuttavat aineet

         Lopputuote ei saa sisältää aineita, jotka on tunnistettu asetuksen (EY) N:o 1907/2006 59 artiklan 1 kohdassa kuvatun menettelyn mukaisesti erityistä huolta aiheuttavien aineiden luetteloon kuuluviksi aineiksi.

            Arviointi ja todentaminen: Hakijan on toimitettava allekirjoitettu vakuutus perusteen noudattamisesta ja tarvittaessa sitä tukevat toimittajien vakuutukset tai käyttöturvallisuustiedote, joissa vahvistetaan, että tuotteet eivät sisällä mitään luetteloon kuuluvia aineita.
         Hakijan on viitattava viimeisimpään hakemuksen jättöajankohtana julkaistuun erityistä huolta herättävien aineiden luetteloon.
         d)   Hajusteet

         Kaikki valmistuksessa käytettävät aineet, joita lisätään tuotteeseen hajusteina, on valmistettava ja niitä on käsiteltävä Kansainvälisen hajusteliiton (IFRA) (6) käytännesääntöjen mukaisesti. Valmistajan on noudatettava IFRAn suosituksia, jotka koskevat aineiden käyttökieltoa, käytön rajoittamista ja erityisiä puhtausvaatimuksia.
         Ammattikäyttöön tarkoitetuissa käsitiskiaineissa ei saa käyttää hajusteita.

            Arviointi ja todentaminen: Toimittajan tai tarvittaessa hajusteiden valmistajan on toimitettava allekirjoitettu vakuutus tämän arviointiperusteen noudattamisesta.
         e)   Säilöntäaineet

                     i)

                     Tuote saa sisältää säilöntäaineita ainoastaan sen säilyvyyden parantamiseksi ja pelkästään tätä tarkoitusta varten asianmukaisesti annosteltuna. Tämä ei koske pinta-aktiivisia aineita, joilla voi olla myös biosidiominaisuuksia.

                     ii)

                     Tuote voi sisältää säilöntäaineita edellyttäen, että ne eivät ole biokertyviä. Säilöntäainetta ei pidetä biokertyvänä, jos BCF < 100 tai log Kow < 3,0. Jos sekä BCF- että log Kow -arvot ovat saatavilla, on käytettävä suurinta mitattua BCF-arvoa.

                     iii)

                     Pakkauksessa tai muissa tuote-esitteissä ei saa väittää tai antaa ymmärtää, että tuotteella on mikrobeja tuhoava tai desinfioiva vaikutus.

            Arviointi ja todentaminen: Hakijan on toimitettava allekirjoitettu vakuutus arviointiperusteen noudattamisesta ja tarvittaessa sitä tukevat toimittajien vakuutukset sekä käyttöturvallisuustiedot kaikista lisätyistä säilöntäaineista ja tiedot BCF- tai log Kow -arvoista. Hakijan on lisäksi toimitettava graafinen esitys pakkauksesta.
         f)   Väriaineet

         Tuotteen väriaineet eivät saa olla biokertyviä.
         Väriainetta ei pidetä biokertyvänä, jos BCF < 100 tai log Kow < 3,0. Jos sekä BCF- että log Kow -arvot ovat saatavilla, on käytettävä suurinta mitattua BCF-arvoa. Mikäli väriaine on hyväksytty käytettäväksi elintarvikkeissa, ei mahdollista biokertyvyyttä tarvitse selvittää.

            Arviointi ja todentaminen: Hakijan on toimitettava allekirjoitettu vakuutus arviointiperusteen noudattamisesta ja tarvittaessa sitä tukevat toimittajien vakuutukset sekä käyttöturvallisuustiedote kaikista lisätyistä väriaineista ja tiedot BCF- tai log Kow -arvoista taikka asiakirjat sen varmistamiseksi, että väriaine on hyväksytty käytettäväksi elintarvikkeissa.
         g)   Entsyymit

         Ainoastaan kapseloituja (kiinteässä muodossa olevia) entsyymejä ja entsyyminesteitä/-lietteitä saa käyttää.

            Arviointi ja todentaminen: Hakijan on toimitettava allekirjoitettu vakuutus arviointiperusteen noudattamisesta ja tarvittaessa sitä tukevat toimittajien vakuutukset sekä käyttöturvallisuustiedote kaikista lisätyistä entsyymeistä.
         h)   Syövyttävät ominaisuudet

         Lopputuote ei saa olla luokiteltu ”syövyttäväksi” (C) seokseksi vaaralausekkeella ”H314 Voimakkaasti ihoa syövyttävää ja silmiä vaurioittavaa” asetuksen (EY) N:o 1272/2008 ihosyövyttävyyttä/ihoärsytystä koskevien kategorioiden 1A, 1B ja 1C mukaisesti.

            Arviointi ja todentaminen: Hakijan on ilmoitettava toimivaltaiselle elimelle kaikkien sellaisten tuotteessa joko tuotteen ainesosana tai seoksen osana käytettyjen aineiden täsmällinen koostumus, jotka on luokiteltu ”syövyttäviksi” (C) ja joihin on liitetty vaaralauseke H314 asetuksen (EY) N:o 1272/2008 mukaisesti. Hakijan on toimitettava toimivaltaiselle viranomaiselle myös tuotteen käyttöturvallisuustiedote.

            Arviointiperuste 5 – Pakkaukset

         a)   Paino–hyötysuhde (WUR)

         Tuotteen paino–hyötysuhde lasketaan ainoastaan kuluttajapakkaukselle, eikä se saa ylittää seuraavia vertailuannoksen arvoja.

                     Tuotetyyppi

                     Paino–hyötysuhde
                     (g/l tiskivettä)

                     Käsitiskiaine

                     0,6

               Kuluttajapakkaukset, jotka on valmistettu yli 80-prosenttisesti kierrätysmateriaalista, on vapautettu tästä vaatimuksesta.

            Arviointi ja todentaminen: Hakijan on toimitettava laskelma tuotteen paino–hyötysuhteesta. Jos tuotetta myydään erilaisissa pakkauksissa (erilaisina määrinä), laskelma on toimitettava kustakin sellaisesta pakkauskoosta, jolle EU-ympäristömerkki myönnetään.
         Paino–hyötysuhde lasketaan yhtälöllä:

            WUR = Σ ((Wi
             + Ui)/(Di * Ri
            ))
         Missä:

                     Wi

                     :

                     kuluttajapakkauksen (i) paino (g)

                     Ui

                     :

                     kuluttajapakkauksen (i) sisältämän, muusta kuin kierrätetystä materiaalista valmistetun pakkauksen paino (g) Ui = Wi, jollei hakija pysty osoittamaan muuta

                     Di

                     :

                     kuluttajapakkaukseen (i) sisältyvien vertailuannosten määrä

                     Ri

                     :

                     uudelleentäyttöindeksi. Ri = 1 (pakkausta ei käytetä uudelleen samaan tarkoitukseen) tai Ri = 2 (jos hakija voi osoittaa, että pakkauskomponenttia voidaan käyttää uudelleen samaan tarkoitukseen ja että hakija myy täyttöpakkauksia.

               Hakijan on toimitettava arviointiperusteen noudattamisesta allekirjoitettu vakuutus, jossa vahvistetaan kierrätysmateriaalin määrä, sekä asianmukaiset asiakirjat. Pakkausta pidetään kierrätettynä, jos pakkauksen valmistukseen käytetty raaka-aine on kerätty pakkausten valmistajilta jakeluvaiheessa tai kuluttajavaiheessa.
         b)   Kierrätettävyyden suunnittelu

         Muoviset pakkaukset on suunniteltava tehokkaan kierrätyksen helpottamiseksi siten, että vältetään epäpuhtauksia sekä yhteensopimattomia materiaaleja, joiden tiedetään estävän erottelua tai uudelleenkäsittelyä tai heikentävän kierrätettävän materiaalin laatua. Etiketissä tai vyötteessä, sulkimessa taikka mahdollisissa eristepäällysteissä ei saa olla erikseen taikka yhdistettynä taulukossa 4 lueteltuja materiaaleja tai osia. Pumppumekanismit (mukaan lukien sumutteissa olevat) on vapautettu tästä vaatimuksesta.

            Taulukko 4

            Materiaalit ja osat, joita ei saa käyttää pakkausten osissa

                     Pakkauksen osa

                     Kielletyt materiaalit ja osat (*4)

                     Etiketti tai vyöte

                                 —

                                 PS-etiketti tai -vyöte yhdessä PET-, PP- tai HDPE-pullon kanssa

                                 —

                                 PVC-etiketti tai -vyöte yhdessä PET-, PP- tai HDPE-pullon kanssa

                                 —

                                 PETG-etiketti tai -vyöte yhdessä PET-pullon kanssa

                                 —

                                 Muut vyötteiden/etikettien muovimateriaalit, joiden tiheys > 1 g/cm3, yhdessä PET-pullon kanssa

                                 —

                                 Muut vyötteiden tai etikettien muovimateriaalit, joiden tiheys < 1 g/cm3, yhdessä PP- tai HDPE-pullon kanssa

                                 —

                                 Etiketti tai vyöte, joka on metalloitu tai hitsattu pakkauksen runkoon (mould labelling)

                     Suljin

                                 —

                                 PS-suljin yhdessä PET-, HDPE- tai PP-pullon kanssa

                                 —

                                 PVC-suljin yhdessä PET-, PP- tai HDPE-pullon kanssa

                                 —

                                 PETG-sulkimet tai suljinmateriaali, joiden tiheys > 1 g/cm3, yhdessä PET-pullon kanssa

                                 —

                                 Metallista, lasista tai EVA-materiaalista valmistetut sulkimet, jotka eivät ole helposti erotettavissa pullosta

                                 —

                                 Silikonista tehdyt sulkimet. Silikonisulkimet, joiden tiheys on < 1 g/cm3, yhdessä PET-pullon kanssa, sekä silikonisulkimet, joiden tiheys on > 1 g/cm3, yhdessä PEHD- tai PP-pullon kanssa, on vapautettu.

                                 —

                                 Metallifoliot tai -sinetit, jotka pysyvät kiinni pullossa tai sen sulkimessa sen jälkeen, kun tuote on avattu

                     Eristyspinnoitukset

                     Polyamidi, funktionaaliset polyolefiinit, metallisoidut ja valon kulkua estävät eristeet

            Arviointi ja todentaminen: Hakijan on toimitettava arviointiperusteiden noudattamisesta allekirjoitettu vakuutus, josta käy ilmi pakkausmateriaalin, mukaan lukien tarvittaessa säiliön, etiketin tai vyötteen, liimojen, suljinten ja eristyspinnoituksen, koostumus, sekä valokuvat tai tekniset piirustukset kuluttajapakkauksesta.

            Arviointiperuste 6 – Soveltuvuus käyttöön

         Tuotteella on oltava tyydyttävä puhdistusteho valmistajan suosittelemassa alhaisimmassa pesulämpötilassa ja alhaisimmalla annostuksella veden kovuudesta riippuen EU-ympäristömerkin verkkosivuilla (7) olevan ”Käsitiskiaineiden suorituskyvyn puitetestin” mukaisesti.

            Arviointi ja todentaminen: Hakijan on toimitettava asiakirjat, joista käy ilmi, että tuote on testattu puitetestin mukaisissa olosuhteissa ja että tulosten mukaan tuote on saavuttanut vähintään pesuteholle asetetun vähimmäistason. Hakijan on toimitettava myös asiakirjat, joista käy ilmi, että asiaan kuuluviin testaus- ja kalibrointilaboratorioita koskeviin yhdenmukaistettuihin standardeihin sisältyvät laboratoriota koskevat vaatimukset täyttyvät.
         Testauksessa voidaan käyttää vastaavaa suorituskykytestiä, jos toimivaltainen elin on arvioinut ja hyväksynyt vastaavuuden.

            Arviointiperuste 7 – Käyttäjille annettavat tiedot

         Tuotteeseen on liitettävä asianmukaista käyttöä koskevat ohjeet tuotteen puhdistustehon maksimoimiseksi, jätteen määrän minimoimiseksi sekä vesien pilaantumisen ja luonnonvarojen käytön vähentämiseksi. Ohjeet voidaan esittää tekstimuodossa, kuvina tai symboleina ja niihin on sisällyttävä seuraavat tiedot:
         a)   Annosteluohjeet

         Hakijan on toteutettava tarpeelliset toimenpiteet, joilla kuluttajia autetaan noudattamaan suositeltuja annosmääriä, kuten antamalla käyttöön annosteluohjeet ja sopiva annostelujärjestelmä (esimerkiksi annostelu korkin avulla).
         Annosteluohjeisiin on sisällyttävä tiedot suositellusta annoksesta vähintään kahdelle likaisuuden asteelle sekä tarvittaessa tiedot veden kovuuden vaikutuksesta annostukseen.
         Tiedoista on tarvittaessa käytävä ilmi yleisin veden kovuus sillä alueella, jolla tuote on tarkoitus saattaa markkinoille, tai se, mistä tiedot veden kovuudesta on mahdollista saada.
         b)   Pakkauksen hävittämistä koskeva tieto

         Kuluttajapakkaukseen on sisällyttävä tiedot uudelleenkäytöstä, kierrätyksestä ja pakkauksen asianmukaisesta hävittämisestä.
         c)   Ympäristöä koskeva tieto

         Kuluttajapakkauksessa on oltava maininta asianmukaisen annostelun ja alhaisimman suositellun lämpötilan käytön tärkeydestä energian- ja vedenkulutuksen minimoimiseksi ja veden pilaantumisen vähentämiseksi.

            Arviointi ja todentaminen: Hakijan on toimitettava allekirjoitettu vakuutus tämän arviointiperusteen täyttymisestä sekä tuotteen malli tuotteen etiketistä.

            Arviointiperuste 8 – EU-ympäristömerkin tiedot

         Logon on oltava näkyvillä ja luettavissa. EU-ympäristömerkin rekisteröinti-/lisenssinumero on merkittävä tuotteeseen, ja numeron on oltava luettavissa ja selkeästi näkyvillä.
         Hakija voi sisällyttää etikettiin valinnaisen tekstikentän, jossa on seuraava teksti:

                     —

                     Vähäinen vaikutus vesiympäristöön

                     —

                     Rajoitettu määrä vaarallisia aineita

                     —

                     Puhdistusteho testattu.

            Arviointi ja todentaminen: Hakijan on toimitettava allekirjoitettu vakuutus arviointiperusteen noudattamisesta sekä mallikappale etiketistä tai graafinen esitys pakkauksesta EU-ympäristömerkkeineen sekä allekirjoitettu vakuutus arviointiperusteen täyttymisestä.

            (1)  Euroopan parlamentin ja neuvoston asetus (EY) N:o 765/2008, annettu 9 päivänä heinäkuuta 2008, tuotteiden kaupan pitämiseen liittyvää akkreditointia ja markkinavalvontaa koskevista vaatimuksista ja neuvoston asetuksen (ETY) N:o 339/93 kumoamisesta, EUVL L 218, 13.8.2008, s. 30.

            (2)  Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta (EUVL L 396, 30.12.2006, s. 1).

            (*1)  Merkinnällä ”ei raja-arvoa” tarkoitetaan kaikkia tarkoituksella lisättyjä aineita, sivutuotteita ja raaka-aineiden epäpuhtauksia (analyyttinen määritysraja) pitoisuudesta riippumatta.

               —
             Ei sovelleta

            (3)  Euroopan parlamentin ja neuvoston asetus (EY) N:o 1272/2008, annettu 16 päivänä joulukuuta 2008, aineiden ja seosten luokituksesta, merkinnöistä ja pakkaamisesta sekä direktiivien 67/548/ETY ja 1999/45/EY muuttamisesta ja kumoamisesta ja asetuksen (EY) N:o 1907/2006 muuttamisesta (EUVL L 353, 31.12.2008, s. 1).

            (4)  Ainetta ei pidetä biokertyvänä, jos BCF < 100 tai log Kow < 3,0. Jos sekä BCF- että log Kow -arvot ovat saatavilla, on käytettävä suurinta mitattua BCF-arvoa.

            (5)  Euroopan parlamentin ja neuvoston asetus (EY) N:o 1223/2009, annettu 30 päivänä marraskuuta 2009, kosmeettisista valmisteista (EUVL L 342, 22.12.2009, s. 59).

            (*2)  Mukaan lukien stabilointiaineet ja muut valmisteiden apuaineet.

            (*3)  NTA:n pitoisuuden näissä raaka-aineissa on oltava alle 0,2 prosenttia eikä lopputuotteen yhteenlaskettu NTA:n kokonaispitoisuus saa ylittää 0,10:tä prosenttia.

            (6)  Saatavilla IFRAn nettisivulla http://www.ifraorg.org

            (*4)  EVA – etyleenivinyyliasetaatti, HDPE – HD-polyetyleeni, PET – polyetyleenitereftalaatti, PETG – glykoli-modifioitu polyetyleenitereftalaatti, PP – polypropeeni, PS – polystyreeni, PVC – polyvinyylikloridi

            (7)  Saatavilla osoitteessa http://ec.europa.eu/environment/ecolabel/documents/performance_test.pdf


Avis juridique important

|

32002S0078

Komission päätös N:o 78/2002/EHTY, tehty 17 päivänä tammikuuta 2002, rauta- ja terästeollisuuden tuotteiden suojatullin korottamisesta yhteisön ulkorajoilla annetusta korkean viranomaisen suosituksesta N:o 1/64 poikkeamisesta (169. poikkeus)

Virallinen lehti nro L 016 , 18/01/2002 s. 0012 - 0015

Komission päätös N:o 78/2002/EHTY,tehty 17 päivänä tammikuuta 2002,rauta- ja terästeollisuuden tuotteiden suojatullin korottamisesta yhteisön ulkorajoilla annetusta korkean viranomaisen suosituksesta N:o 1/64 poikkeamisesta (169. poikkeus)EUROOPAN YHTEISÖJEN KOMISSIO, jokaottaa huomioon Euroopan hiili- ja teräsyhteisön perustamissopimuksen ja erityisesti sen 71 artiklan kolmannen alakohdan,ottaa huomioon rauta- ja terästeollisuuden tuotteiden suojatullin korottamisesta yhteisön ulkorajoilla 15 päivänä tammikuuta 1964 jäsenvaltioiden hallituksille annetun korkean viranomaisen suosituksen N:o 1/64(1), sellaisena kuin se on viimeksi muutettuna suosituksella 88/27/EHTY(2), ja erityisesti sen 3 artiklan,sekä katsoo seuraavaa:(1) Tiettyjä rauta- ja terästeollisuuden tuotteita, jotka ovat välttämättömiä tiettyjen tavaroiden tuottamiselle ja joilla on erityisiä fyysisiä ja kemiallisia ominaisuuksia, ei tuoteta yhteisössä lainkaan tai niiden tuotanto on riittämätöntä. Tätä puutetta on jo vuosia korjattu tullittomien tariffikiintiöiden avaamisella. Lisäksi yhteisön tuottajat eivät vieläkään kykene täyttämään käyttäjien edellyttämiä tämänhetkisiä laatuvaatimuksia. Tästä syystä on tarpeen avata tullittomia tariffikiintiöitä tasolle, jolla varmistetaan toimitukset käyttäjille.(2) Kyseisten tuotteiden tullietuuksiin perustuva tuonti ei aiheuta vahinkoa yhteisön rauta- ja terästeollisuuden yrityksille, jotka tuottavat suoraan kilpailevia tuotteita.(3) Kyseiset tariffikiintiöt eivät vaaranna suosituksessa N:o 1/64 tarkoitettuja tavoitteita, vaan niillä on myönteinen vaikutus tämänhetkisten kauppavirtojen säilyttämiseen yhteisön ja kolmansien maiden välillä.(4) Kyseessä ovat kauppapolitiikan alaan kuuluvat erityistapaukset, joissa poikkeusten myöntäminen suosituksen N:o 1/64 3 artiklan nojalla on perusteltua.(5) Olisi varmistettava, että myönnetyt tariffikiintiöt on tarkoitettu tyydyttämään ainoastaan tietyn jalostusteollisuuden erityistarpeet.(6) Jäsenvaltioiden hallituksia on kuultu jäljempänä esitetyistä tariffikiintiöistä.(7) Tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä annetun asetuksen (ETY) N:o 2454/93(3) muuttamisesta annetussa komission asetuksessa (EY) N:o 1427/97(4) vahvistetaan tulli-ilmoitusten vastaanottamisjärjestyksen mukaisesti käytettäväksi tarkoitettujen tariffikiintiöiden hallinnointia koskevat säännöt,ON TEHNYT TÄMÄN PÄÄTÖKSEN:1 artikla1. Jäsenvaltioilla on lupa poiketa korkean viranomaisen suosituksen N:o 1/64 1 artiklasta johtuvista velvoitteista tarpeen mukaan jäljempänä mainittuihin tuotteisiin sovellettavien tullien suspendoimiseksi jäljempänä vahvistetuille tasoille tariffikiintiöiden jäljempänä esitettyjen määrien rajoissa:>TAULUKON PAIKKA>2. Edellä mainittujen tuotteiden on lisäksi täytettävä seuraavat fyysiset vaatimukset:a) CN-koodeihin ex 7209 16 90 ja ex 7209 17 90 kuuluvat tuotteet:Runsaasti hiiltä sisältävä teräs, jonka hiilipitoisuus on 0,64-0,70 painoprosenttia, valmistus- ja kuljetushihnojen tuotantoon tarkoitettu, korkein sallittu käsittelylämpötila 400 °C. Vetolujuus 1200 N/mm² (± 10 prosenttia). Muut tekijät tai ominaisuudet erityisten teknisten määritelmien mukaan (HM 1708).b) CN-koodeihin ex 7219 32 10 , 7219 32 11 ja 7219 32 12 sekä ex 7219 33 10 , 7219 33 11 ja 7219 33 12 sekä ex 7219 34 10 , 7219 34 11 ja 7219 34 12 kuuluvat tuotteet:"NICRO"-ruostumaton teräs valmistus- ja kuljetushihnojen tuotantoon, korkein sallittu lämpötila 350 °C.Laji i: vetolujuus 1050 N/mm² (± 10 prosenttia). Kemiallinen koostumus: hiilipitoisuus enintään 0,06 painoprosenttia, kromipitoisuus 13 painoprosenttia, nikkelipitoisuus 4 painoprosenttia.Muut tekijät tai ominaisuudet erityisten teknisten määritelmien mukaan (HM 1708).Laji ii: vetolujuus 1200 N/mm² (± 15 prosenttia). Kemiallinen koostumus: hiilipitoisuus enintään 0,15 painoprosenttia, kromipitoisuus 17 painoprosenttia, nikkelipitoisuus 7 painoprosenttia.Muut tekijät tai ominaisuudet erityisten teknisten määritelmien mukaan (HM 1708).c) CN-koodeihin ex 7219 33 10 13 ja 18 sekä 7219 34 10 13 ja 18 kuuluvat tuotteet:Ruostumaton teräs valmistus- ja kuljetushihnojen tuotantoon.Laji i: vetolujuus 1200 N/mm². Kemiallinen koostumus: hiilipitoisuus 0,1 painoprosenttia, piipitoisuus 0,6 painoprosenttia, mangaanipitoisuus 1,4 painoprosenttia, kromipitoisuus 17,5 painoprosenttia, nikkelipitoisuus 7,5 painoprosenttia.Muut tekijät tai ominaisuudet erityisten teknisten määritelmien mukaan (HM 1712).Laji ii: vetolujuus 1200 N/mm². Kemiallinen koostumus: hiilipitoisuus 0,06 painoprosenttia, piipitoisuus 0,6 painoprosenttia, mangaanipitoisuus 1,4 painoprosenttia, kromipitoisuus 18,5 painoprosenttia, nikkelipitoisuus 8,5 painoprosenttia.Muut tekijät tai ominaisuudet erityisten teknisten määritelmien mukaan.Laji iii: vetolujuus 1000 N/mm². Kemiallinen koostumus: hiilipitoisuus 0,05 painoprosenttia, piipitoisuus 0,6 painoprosenttia, mangaanipitoisuus 1,7 painoprosenttia, kromipitoisuus 17,5 painoprosenttia, nikkelipitoisuus 12,5 painoprosenttia, molybdeenipitoisuus 2,7 painoprosenttia.Muut tekijät tai ominaisuudet erityisten teknisten määritelmien mukaan.Laji iv: vetolujuus 1080 N/mm². Kemiallinen koostumus: hiilipitoisuus enintään 0,05 painoprosenttia, piipitoisuus enintään 1 painoprosenttia, kromipitoisuus 13 painoprosenttia, nikkelipitoisuus 4 painoprosenttia, titaanipitoisuus 0,3 painoprosenttia.Muut tekijät tai ominaisuudet erityisten teknisten määritelmien mukaan (HM 1710).Laji v: vetolujuus 1150 N/mm². Kemiallinen koostumus: hiilipitoisuus enintään 0,08 painoprosenttia, piipitoisuus 1,5 painoprosenttia, kromipitoisuus 14 painoprosenttia, nikkelipitoisuus 7 painoprosenttia, kuparipitoisuus 0,7 painoprosenttia.Muut tekijät tai ominaisuudet erityisten teknisten määritelmien mukaan (HM 1701).Laji vi: vetolujuus 1200 N/mm². Kemiallinen koostumus: hiilipitoisuus 0,03 painoprosenttia, piipitoisuus 0,6 painoprosenttia, kromipitoisuus 15,25 painoprosenttia, nikkelipitoisuus 4,9 painoprosenttia, kuparipitoisuus 3,25 painoprosenttia.Muut tekijät tai ominaisuudet erityisten teknisten määritelmien mukaan.Huomautus:a ja b alakohdassa sekä c alakohdan i-vi alakohdassa lueteltujen tuotteiden koostumus voi vaihdella voimassa olevissa analyysia koskevissa säännöissä asetettujen rajojen sisällä.2 artiklaJäsenvaltioilla on lupa poiketa korkean viranomaisen suosituksen N:o 1/64 1 artiklasta johtuvista velvoitteista tarpeen mukaan jäljempänä mainittuihin tuotteisiin sovellettavien tullien suspendoimiseksi esitetyille tasoille jäljempänä esitettyjen tariffikiintiöiden määrien rajoissa:>TAULUKON PAIKKA>3 artiklaKomissio hallinnoi 1 ja 2 artiklassa tarkoitettuja tariffikiintiöitä asetuksen (ETY) N:o 2454/93 308 a-308 c artiklan mukaisesti. Komissio voi toteuttaa tarvittavat hallinnolliset toimenpiteet tehokkaan hallinnoinnin varmistamiseksi.4 artiklaJokaisen jäsenvaltion on taattava kyseisten tuotteiden tuojille tasapuolinen ja jatkuva mahdollisuus käyttää kiintiöitä niin kauan, kuin kiintiöiden käytettävissä oleva määrä sen sallii.5 artiklaEHTY:n perustamissopimuksen voimassaolon päätyttyä 23 päivänä heinäkuuta 2002 sovelletaan Euroopan yhteisön perustamissopimuksen asianomaisia määräyksiä.6 artiklaJäsenvaltiot ja komissio toimivat tiiviissä yhteistyössä varmistaakseen tämän päätöksen noudattamisen.7 artiklaTämä päätös tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.Sitä sovelletaan 1 päivästä tammikuuta 31 päivään joulukuuta 2002.Tämä päätös on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä 17 päivänä tammikuuta 2002.Komission puolestaPascal LamyKomission jäsen(1) EYVL 8, 22.1.1964, s. 99/64.(2) EYVL L 15, 20.1.1988, s. 13.(3) EYVL L 253, 11.10.1993, s. 1.(4) EYVL L 196, 24.7.1997, s. 31.


title: 2005/416/EY: Komission päätös, tehty 19 päivänä toukokuuta 2005, Euroopan parlamentin ja neuvoston asetuksen (EY) N:o 304/2003 mukaisista tiettyjä kemikaaleja koskevista yhteisön tuontipäätöksistä ja päätösten 2000/657/EY, 2001/852/EY ja 2003/508/EY muuttamisesta   (ETA:n kannalta merkityksellinen teksti)

text:
               10.6.2005

               FI

               Euroopan unionin virallinen lehti

               L 147/1

         KOMISSION PÄÄTÖS,
   tehty 19 päivänä toukokuuta 2005,
   Euroopan parlamentin ja neuvoston asetuksen (EY) N:o 304/2003 mukaisista tiettyjä kemikaaleja koskevista yhteisön tuontipäätöksistä ja päätösten 2000/657/EY, 2001/852/EY ja 2003/508/EY muuttamisesta
   (ETA:n kannalta merkityksellinen teksti)
   (2005/416/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon vaarallisten kemikaalien viennistä ja tuonnista 28 päivänä tammikuuta 2003 annetun Euroopan parlamentin ja neuvoston asetuksen (EY) N:o 304/2003 (1) ja erityisesti sen 12 artiklan 1 kohdan,
   on kuullut vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä 27 päivänä kesäkuuta 1967 annetun neuvoston direktiivin 67/548/ETY (2) 29 artiklalla perustettua komiteaa,
   sekä katsoo seuraavaa:

               (1)

               Asetuksen (EY) N:o 304/2003 nojalla komissio päättää yhteisön puolesta kunkin ilmoitetun ennakkosuostumuksen menettelyä (PIC-menettelyä) edellyttävän kemikaalin osalta, sallitaanko sen tuonti yhteisöön vai ei.

               (2)

               Yhdistyneiden Kansakuntien ympäristöohjelma (UNEP) ja Yhdistyneiden Kansakuntien elintarvike- ja maatalousjärjestö (FAO) on nimetty tarjoamaan sihteeristöpalvelut PIC-menettelylle, joka on perustettu kansainvälisen kaupan kohteina olevia tiettyjä vaarallisia kemikaaleja ja torjunta-aineita koskevan ilmoitetun ennakkosuostumuksen menettelystä (PIC-menettelystä) tehdyllä Rotterdamin yleissopimuksella ja jonka yhteisö hyväksyi kansainvälisen kaupan kohteina olevia tiettyjä vaarallisia kemikaaleja ja torjunta-aineita koskevan ilmoitetun ennakkosuostumuksen menettelystä tehdyn Rotterdamin yleissopimuksen hyväksymisestä Euroopan yhteisön puolesta 19 päivänä joulukuuta 2002 tehdyllä neuvoston päätöksellä 2003/106/EY (3).

               (3)

               Komission, joka toimii yhteisenä nimettynä viranomaisena, on toimitettava kemikaaleja koskevat päätökset PIC-menettelyn sihteeristölle Euroopan yhteisön ja sen jäsenvaltioiden puolesta.

               (4)

               On tarpeen muuttaa aiemmin tehtyjä tuontipäätöksiä, jotka koskevat kemikaaleja aldriini, klordaani, klordimeformi, DDT, dieldriini, dinosebi ja sen suolat ja esterit, EDB (1,2-dibromietaani), etyleenioksidi, fluoriasetamidi, HCH (isomeerien seos), heptakloori, heksaklooribentseeni, lindaani, metamidofossi, pentakloorifenoli ja sen suolat ja esterit, polyklooratut bifenyylit (PCB:t), polyklooratut terfenyylit (PCT:t) ja toksafeeni, jotta otetaan huomioon yhteisön laajentuminen 1 päivänä toukokuuta 2004 sekä sääntelyn kehitys yhteisössä päätösten tekemisen jälkeen.

               (5)

               Kemikaaleja aldriini, klordaani, klordimeformi, DDT, dieldriini, dinosebi ja sen suolat ja esterit, EDB (1,2-dibromietaani), fluoriasetamidi, HCH (isomeerien seos), heptakloori, polyklooratut bifenyylit (PCB:t) ja polyklooratut terfenyylit (PCT:t) koskevat yhteisön tuontipäätökset julkaistiin ensin PIC-kiertokirjeessä V, jossa raportoitiin tilanteesta 30 päivänä kesäkuuta 1995.

               (6)

               Kemikaalit aldriini, klordaani, DDT, dieldriini, HCH (isomeerien seos) ja heptakloori, jotka on kaikki sisällytetty PIC-menettelyyn torjunta-aineina, sekä polyklooratut bifenyylit (PCB:t), jotka on sisällytetty PIC-menettelyyn teollisuuskemikaaleina, on kielletty tai niiden käyttöä on voimakkaasti rajoitettu (kielletty tiettyjä erityisiä poikkeuksia lukuun ottamatta) pysyvistä orgaanisista yhdisteistä sekä direktiivin 79/117/ETY muuttamisesta 29 päivänä huhtikuuta 2004 annetulla Euroopan parlamentin ja neuvoston asetuksella (EY) N:o 850/2004 (4).

               (7)

               Kemikaaleihin EDB (1,2-dibromietaani) sekä dinosebi ja sen suolat ja esterit sovelletaan tiettyjä tehoaineita sisältävien torjunta-aineiden markkinoille saattamisen ja käytön kieltämisestä 21 päivänä joulukuuta 1978 annettua neuvoston direktiiviä 79/117/ETY (5). Lisäksi kumpaakaan kemikaalia ei ole tunnistettu eikä ilmoitettu tehoaineita koskevan yhteisön tarkistusohjelman yhteydessä biosidituotteiden markkinoille saattamisesta 16 päivänä helmikuuta 1998 annetun Euroopan parlamentin ja neuvoston direktiivin 98/8/EY (6) mukaisesti. Biosidituotteiden markkinoille saattamisesta annetun Euroopan parlamentin ja neuvoston direktiivin 98/8/EY 16 artiklan 2 kohdassa tarkoitetun kymmenvuotisen työohjelman toisesta vaiheesta ja asetuksen (EY) N:o 1896/2000 muuttamisesta 4 päivänä marraskuuta 2003 annetun komission asetuksen (EY) N:o 2032/2003 (7) mukaisesti näitä kemikaaleja ei sallita tällaisiin käyttötarkoituksiin.

               (8)

               Fluoriasetamidi kuuluu kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (8) soveltamisalaan. Joidenkin tehoaineiden sisällyttämättä jättämisestä neuvoston direktiivin 91/414/ETY liitteeseen I ja näitä tehoaineita sisältäville kasvinsuojeluaineille annettujen lupien peruuttamisesta 30 päivänä tammikuuta 2004 tehdyn komission päätöksen 2004/129/EY (9) mukaisesti fluoriasetamidi poistettiin direktiivin 91/414/ETY liitteestä I, ja fluoriasetamidia sisältäville kasvinsuojeluaineille annetut luvat oli peruutettava 31 päivään maaliskuuta 2004 mennessä. Lisäksi kemikaali on tunnistettu mutta sitä ei ole ilmoitettu tehoaineita koskevan yhteisön tarkistusohjelman yhteydessä direktiivin 98/8/EY mukaisesti. Tästä johtuen jäsenvaltiot voivat sallia kemikaalin käytön tällaisissa tuotteissa enintään 1 päivään syyskuuta 2006 saakka kansallisen lainsäädäntönsä mukaisesti.

               (9)

               Klordimeformi on sisällytetty PIC-menettelyyn torjunta-aineena. Sitä ei kuitenkaan ole sisällytetty olemassa olevien aineiden arviointia koskevaan yhteisön ohjelmaan direktiivin 91/414/ETY yhteydessä. Kemikaalia ei siis mainita direktiivin liitteessä I. Lisäksi kemikaalia ei ole tunnistettu eikä ilmoitettu tehoaineita koskevan yhteisön tarkistusohjelman yhteydessä direktiivin 98/8/EY mukaisesti. Tästä johtuen sen käyttö kasvinsuojeluaineena tai biosidinä on kielletty.

               (10)

               PIC-kiertokirjeessä V julkaistut kemikaaleja aldriini, klordaani, klordimeformi, DDT, dieldriini, dinosebi ja sen suolat ja esterit, EDB (1,2-dibromietaani), fluoriasetamidi, HCH (isomeerien seos), heptakloori ja polyklooratut bifenyylit (PCB:t) koskevat aiemmat tuontipäätökset olisi korvattava vastaavasti.

               (11)

               Polykloorattuihin terfenyyleihin (PCT:t), jotka on sisällytetty PIC-menettelyyn teollisuuskemikaaleina, sovelletaan yhteisössä tiukkoja rajoituksia tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä 27 päivänä heinäkuuta 1976 annetun neuvoston direktiivin 76/769/ETY (10) perusteella. Aiempi tuontipäätös olisi korvattava, jotta otetaan huomioon tilanne kaikissa 25 jäsenvaltiossa.

               (12)

               Kemikaaleja heksaklooribentseeni, pentakloorifenoli ja sen suolat ja esterit ja toksafeeni, jotka on sisällytetty PIC-menettelyyn torjunta-aineina, sekä metamidofossi, jota sisältävät tietyt valmisteet on sisällytetty PIC-menettelyyn erittäin vaarallisina torjunta-ainevalmisteina, koskevat tuojamaan vastineet vahvistettiin vaarallisten kemikaalien viennistä ja tuonnista annetun neuvoston asetuksen (ETY) N:o 2455/92 mukaisista yhteisön tuontipäätöksistä 16 päivänä lokakuuta 2000 tehdyssä komission päätöksessä 2000/657/EY (11).

               (13)

               Neuvoston direktiivin 91/414/ETY 8 artiklan 2 kohdassa tarkoitetun määräajan pidentämisestä ja eräiden tehoaineiden sisällyttämättä jättämisestä kyseisen direktiivin liitteeseen I sekä näitä aineita sisältävien kasvinsuojeluaineiden lupien peruuttamisesta 20 päivänä marraskuuta 2002 annetulla komission asetuksella (EY) N:o 2076/2002 (12) pentakloorifenolia ei sisällytetty direktiivin 91/414/ETY liitteeseen I ja sitä sisältäville kasvinsuojeluaineille myönnetyt luvat oli peruutettava 25 päivään heinäkuuta 2003 mennessä. Kemikaali on tunnistettu mutta sitä ei ole ilmoitettu tehoaineita koskevan yhteisön tarkistusohjelman yhteydessä direktiivin 98/8/EY mukaisesti. Tästä johtuen kemikaalin käyttö tällaisiin tarkoituksiin voidaan väliaikaisesti sallia edellyttäen, että käyttötarkoitukset ovat direktiivin 76/769/ETY vaatimusten mukaisia.

               (14)

               Heksaklooribentseeni ja toksafeeni on kielletty asetuksella (EY) N:o 850/2004.

               (15)

               Metamidofossi on sisällytetty olemassa olevien aineiden arviointia koskevaan yhteisön ohjelmaan direktiivillä 91/414/ETY. Kyseisessä direktiivissä säädetään siirtymäkaudesta, jonka aikana jäsenvaltiot voivat tehdä kansallisia päätöksiä direktiivin soveltamisalaan kuuluvista aineista ja tuotteista, kunnes niistä tehdään yhteisön päätös. Kemikaalia ei ole tunnistettu eikä ilmoitettu tehoaineita koskevan yhteisön tarkistusohjelman yhteydessä direktiivin 98/8/EY mukaisesti. Asetuksen (EY) N:o 2032/2003 mukaisesti kemikaalin käyttö tällaisiin tarkoituksiin on kielletty.

               (16)

               Päätöksessä 2000/657/EY vahvistetut heksaklooribentseeniä, metamidofossia, pentakloorifenolia ja sen suoloja ja estereitä sekä toksafeeniä koskevat tuojamaan vastineet olisi tästä johtuen korvattava.

               (17)

               Lindaania, joka on sisällytetty PIC-menettelyyn torjunta-aineena, koskeva tuojamaan vastine vahvistettiin tiettyjen vaarallisten kemikaalien viennistä ja tuonnista annetun neuvoston asetuksen (ETY) N:o 2455/92 mukaisista yhteisön tuontipäätöksistä ja päätöksen 2000/657/EY muuttamisesta 19 päivänä marraskuuta 2001 tehdyssä komission päätöksessä 2001/852/EY (13). Kemikaalin käyttöä on voimakkaasti rajoitettu (kielletty tiettyjä erityisiä poikkeuksia lukuun ottamatta) asetuksella (EY) N:o 850/2004. Päätöksessä 2001/852/EY vahvistettu tuojamaan vastine olisi vastaavasti korvattava.

               (18)

               Kemikaaliin etyleenioksidi sovelletaan direktiiviä 79/117/ETY. Kemikaali on kuitenkin ilmoitettu tehoaineita koskevan yhteisön tarkistusohjelman yhteydessä direktiivin 98/8/EY mukaisesti. Direktiivissä säädetään siirtymäkaudesta, jonka aikana jäsenvaltiot voivat sallia kemikaalin markkinoille saattamisen biosidinä käytettäväksi kansallisen lainsäädäntönsä mukaisesti, kunnes asiasta tehdään yhteisön päätös. Tämä otettiin huomioon tuontipäätöksessä, joka sisältyi päätökseen 2003/508/EY. Kyseisessä päätöksessä vahvistettu tuojamaan vastine olisi korvattava, jotta otetaan huomioon tilanne kaikissa 25 jäsenvaltiossa.

               (19)

               PIC-kiertokirjeessä V julkaistut vuoden 1995 tuontipäätökset sekä päätökset 2000/657/EY, 2001/852/EY ja 2003/508/EY olisi tästä johtuen muutettava vastaavasti,

         ON PÄÄTTÄNYT SEURAAVAA:
   1 artikla
   Korvataan kemikaaleja aldriini, klordaani, klordimeformi, DDT, dieldriini, dinosebi ja sen suolat ja esterit, EDB (1,2-dibromietaani), fluoriasetamidi, HCH (isomeerien seos), heptakloori, polyklooratut bifenyylit (PCB:t) ja polyklooratut terfenyylit (PCT:t) koskevat, ensimmäisen kerran PIC-kiertokirjeessä V julkaistut tuontipäätökset tämän päätöksen liitteessä I esitetyissä tuojamaan vastine -lomakkeissa, jäljempänä ’vastinelomakkeissa’, vahvistetuilla tuontipäätöksillä.
   2 artikla
   Korvataan päätöksen 2000/657/EY liitteessä vahvistetut heksaklooribentseeniä, pentakloorifenolia ja sen suoloja ja estereitä, toksafeeniä sekä metamidofossia koskevat tuontipäätökset tämän päätöksen liitteessä II esitetyissä vastinelomakkeissa vahvistetuilla tuontipäätöksillä.
   3 artikla
   Korvataan päätöksen 2001/852/EY liitteessä vahvistettu lindaania (gamma HCH) koskeva tuontipäätös tämän päätöksen liitteessä III esitetyssä vastinelomakkeessa vahvistetulla tuontipäätöksellä.
   4 artikla
   Korvataan päätöksen 2003/508/EY liitteessä II vahvistettu etyleenioksidia koskeva tuontipäätös tämän päätöksen liitteessä IV esitetyssä vastinelomakkeessa vahvistetulla tuontipäätöksellä.

      Tehty Brysselissä 19 päivänä toukokuuta 2005.

            Komission puolesta

         Stavros DIMAS

            Komission jäsen

      (1)  EUVL L 63, 6.3.2003, s. 1. Asetus sellaisena kuin se on viimeksi muutettuna komission asetuksella (EY) N:o 775/2004 (EUVL L 123, 27.4.2004, s. 27).

      (2)  EYVL 196, 16.8.1967, s. 1. Direktiivi sellaisena kuin se on viimeksi muutettuna komission direktiivillä 2004/73/EY (EUVL L 152, 30.4.2004, s. 1).

      (3)  EUVL L 63, 6.3.2003, s. 27.

      (4)  EUVL L 229, 29.6.2004, s. 5.

      (5)  EYVL L 33, 8.2.1979, s. 36. Direktiivi sellaisena kuin se on viimeksi muutettuna asetuksella (EY) N:o 850/2004.

      (6)  EYVL L 123, 24.4.1998, s. 1. Direktiivi sellaisena kuin se on muutettuna asetuksella (EY) N:o 1882/2003 (EUVL L 284, 31.10.2003, s. 1).

      (7)  EUVL L 307, 24.11.2003, s. 1.

      (8)  EYVL L 230, 19.8.1991, s. 1. Direktiivi sellaisena kuin se on viimeksi muutettuna komission direktiivillä 2004/99/EY (EUVL L 309, 6.10.2004, s. 6).

      (9)  EUVL L 37, 10.2.2004, s. 27. Päätös sellaisena kuin se on muutettuna asetuksella (EY) N:o 835/2004 (EUVL L 127, 29.4.2004, s. 43).

      (10)  EYVL L 262, 27.9.1976, s. 201. Direktiivi sellaisena kuin se on viimeksi muutettuna komission direktiivillä 2004/98/EY (EUVL L 305, 1.10.2004, s. 63).

      (11)  EYVL L 275, 27.10.2000, s. 44. Päätös sellaisena kuin se on viimeksi muutettuna päätöksellä 2003/508/EY (EUVL L 174, 12.7.2003, s. 10).

      (12)  EYVL L 319, 23.11.2002, s. 3. Asetus sellaisena kuin se on viimeksi muutettuna asetuksella (EY) N:o 1765/2004 (EUVL L 315, 14.10.2004, s. 26).

      (13)  EYVL L 318, 4.12.2001, s. 28. Päätös sellaisena kuin se on muutettuna päätöksellä 2003/508/EY.
   LIITE I
   Tarkistetut tuontipäätökset, jotka koskevat kemikaaleja aldriini, klordaani, klordimeformi, DDT, dieldriini, dinosebi ja sen suolat ja esterit, EDB (1,2-dibromietaani), fluoriasetamidi, HCH (isomeerien seos), heptakloori, polyklooratut bifenyylit (PCB:t) ja polyklooratut terfenyylit (PCT:t) ja joilla korvataan vuonna 1995 tehdyt aiemmat tuontipäätökset

   LIITE II
   Tarkistetut tuontipäätökset, jotka koskevat kemikaaleja heksaklooribentseeni, pentakloorifenoli ja sen suolat ja esterit, toksafeeni ja metamidofossi ja joilla korvataan päätöksellä 2000/657/EY aiemmin tehdyt tuontipäätökset

   LIITE III
   Tarkistettu tuontipäätös, joka koskee kemikaalia lindaani (gamma HCH) ja jolla korvataan päätöksellä 2001/852/EY aiemmin tehty tuontipäätös

   LIITE IV
   Tarkistettu tuontipäätös, joka koskee kemikaalia etyleenioksidi ja jolla korvataan päätöksellä 2003/508/EY aiemmin tehty tuontipäätös


Avis juridique important

|

32003D0646

2003/646/EY: Neuvoston päätös, tehty 12 päivänä syyskuuta 2003, tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta ja päätöksen 2003/480/EY kumoamisesta

Virallinen lehti nro L 229 , 13/09/2003 s. 0022 - 0023

Neuvoston päätös,tehty 12 päivänä syyskuuta 2003,tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta ja päätöksen 2003/480/EY kumoamisesta(2003/646/EY)EUROOPAN UNIONIN NEUVOSTO, jokaottaa huomioon tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi 27 päivänä joulukuuta 2001 annetun neuvoston asetuksen (EY) N:o 2580/2001(1) ja erityisesti sen 2 artiklan 3 kohdan,sekä katsoo seuraavaa:(1) Neuvosto teki 27 päivänä kesäkuuta 2003 päätöksen 2003/480/EY(2) tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta ja päätöksen 2002/974/EY kumoamisesta.(2) On suotavaa laatia ajantasaistettu luettelo henkilöistä, ryhmistä ja yhteisöistä, joihin edellä mainittua asetusta sovelletaan,ON PÄÄTTÄNYT SEURAAVAA:1 artiklaAsetuksen (EY) N:o 2580/2001 2 artiklan 3 kohdassa tarkoitettu luettelo on seuraava:1. HENKILÖT1. ABOU, Rabah Naami (alias Naami Hamza; alias Mihoubi Faycal; alias Fellah Ahmed; alias Dafri Rèmi Lahdi) syntynyt 01.02.1966 Algerissa (Algeria) (al-Takfir ja al-Hijra -järjestöjen jäsen)2. ABOUD, Maisi (alias The Swiss Abderrahmane) syntynyt 17.10.1964 Algerissa (Algeria) (al-Takfir al-Hijra -järjestöjen jäsen)3. AL-MUGHASSIL, Ahmad Ibrahim (alias ABU OMRAN; alias AL_MUGHASSIL, Ahmed Ibrahim), syntynyt 26.6.1967 Qatif-Bab al Shamalissa Saudi-Arabiassa; Saudi-Arabian kansalainen4. AL-NASSER, Abdelkarim Hussein Mohamed, syntynyt Al Ihsassa Saudi-Arabiassa; Saudi-Arabian kansalainen5. AL-YACOUB, Ibrahim Salih Mohammed, syntynyt 16.10.1966 Tarutissa Saudi-Arabiassa; Saudi-Arabian kansalainen6. ARIOUA, Azzedine syntynyt 20.11.1960 Costantinessa (Algeria) (al-Takfir al-Hijra -järjestöjen jäsen)7. ARIOUA, Kamel (alias Lamine Kamel) syntynyt 18.08.1969 Costantinessa (Algeria) (al-Takfir al-Hijra -järjestöjen jäsen)8. ASLI, Mohamed (alias Dahmane Mohamed) syntynyt 13.05.1975 Ain Tayassa (Algeria) (al-Takfir al-Hijra -järjestöjen jäsen)9. ASLI, Rabah syntynyt 13.05.1975 Ain Tayassa (Algeria) (al-Takfir al-Hijra -järjestöjen jäsen)10. ATWA, Ali (alias BOUSLIM, Ammar Mansour; alias SALIM, Hassan Rostom), syntynyt 1960 Libanonissa; Libanonin kansalainen11. DARIB, Noureddine (alias Carreto; alias Zitoun Mourad) syntynyt 1.2.1972 Algeriassa (al-Takfir ja al-Hijra -järjestöjen jäsen)12. DJABALI, Abderrahmane (alias Touil) syntynyt 1.6.1970 Algeriassa (al-Takfir ja al-Hijra -järjestöjen jäsen)13. EL-HOORIE, Ali Saed Bin Ali (alias AL-HOURI, Ali Saed Bin Ali; alias EL-HOURI, Ali Saed Bin Ali), syntynyt 10.7.1965 tai 11.7.1965 El Dibabiyassa Saudi-Arabiassa; Saudi-Arabian kansalainen14. FAHAS, Sofiane Yacine syntynyt 10.09.1971 Algerissa (Algeria) (al-Takfir ja al-Hijra -järjestöjen jäsen)15. IZZ-AL-DIN, Hasan (alias GARBAYA, AHMED; alias SA-ID; alias SALWWAN, Samir), Libanon, syntynyt 1963 Libanonissa, Libanonin kansalainen16. LASSASSI, Saber (alias Mimiche) syntynyt 30.11.1970 Constantinessa (Algeria) (Takfir ja al-Hijra -järjestöjen jäsen)17. MOHAMMED, Khalid Shaikh (alias ALI, Salem; alias BIN KHALID, Fahd Bin Adballah; alias HENIN, Ashraf Refaat Nabith; alias WADOOD, Khalid Adbul), syntynyt 14.4.1965 tai 1.3.1964 Pakistanissa, passin numero 48855518. MOKTARI, Fateh (alias Ferdi Omar) syntynyt 26.12.1974 Hussein Deyssa (Algeria) (al-Takfir ja al-Hijra -järjestöjen jäsen)19. MUGHNIYAH, Imad Fa'iz (alias MUGHNIYAH, Imad Fayiz), Hizbollahin tiedustelupalvelun ylempi upseeri, syntynyt 7.12.1962 Tayr Dibbassa, Libanonissa, passin nro 432298 (Libanon)20. NOUARA, Farid syntynyt 25.11.1973 Algerissa (Algeria) (al-Takfir ja al-Hijra -järjestöjen jäsen)21. RESSOUS, Hoari (alias Hallasa Farid) syntynyt 11.09.1968 Algerissa (Algeria) (al-Takfir ja al-Hijra -järjestöjen jäsen)22. SEDKAOUI, Noureddine (alias Nounou) syntynyt 23.06.1963 Algerissa (Algeria) (al-Takfir ja al-Hijra -järjestöjen jäsen)23. SELMANI, Abdelghani (alias Gano) syntynyt 14.06.1974 Algerissa (Algeria) (al-Takfir ja al-Hijra -järjestöjen jäsen)24. SENOUCI, Sofiane syntynyt 15.04.1971 Hussein Deyssa (Algeria) (al-Takfir ja al-Hijra -järjestöjen jäsen)25. SISON, Jose Maria (alias Armando Liwanag; alias Joma) syntynyt 8.2.1939 Cabugaossa, Filippiineillä26. TINGUALI, Mohammed (alias Mouh di Kouba) syntynyt 21.04.1964 Blidassa (Algeria) (al-Takfir ja al-Hijra -järjestöjen jäsen)2. RYHMÄT JA YHTEISÖT1. Abu Nidal Organisation (ANO), (alias Fatah Revolutionary Council, Arab Revolutionary Brigades, Black September/Musta syyskuu sekä Revolutionary Organisation of Socialist Muslims)2. Al-Aqsa Islamic Bank3. Al-Takfir and al-Hijra4. Aum Shinrikyo (alias AUM, alias Aum Supreme Truth, alias Aleph)5. Babbar Khalsa6. Gama'a al-Islamiyya (Islamic Group), (alias Al-Gama'a al-Islamiyya, IG)7. Hamas (sisältäen Hamas-Izz al-Din al-Qassem)8. Holy Land Foundation for Relief and Development9. International Sikh Youth Federation (ISYF)10. Kahane Chai (Kach)11. Kurdistanin työväenpuolue (PKK)12. Lashkar e Tayyaba (LET)/Pashan-e-Ahle Hadis13. Mujahedin-e Khalq Organisation (MEK tai MKO) (paitsi "National Council of Resistance of Iran" (NCRI)) (alias The National Liberation Army of Iran (NLA, MEK:n radikaali siipi), the Peoples Mujahidin of Iran (PMOI), Muslim Iranian Students Society)14. New Peoples Army (NPA), Filippiinit, yhteyksiä Sison Jose Maria C:hen (alias Armando Liwanag, alias Joma, NPA:n johtaja)15. Palestiinan vapautusrintama (Palestine Liberation Front - PLF)16. Palestiinan islamilainen jihad (Palestinian Islamic Jihad - PIJ)17. Palestiinan vapautuksen kansanrintama (Popular Front for the Liberation of Palestine - PFLP)18. Popular Front for the Liberation of Palestine-General Command (alias PFLP-General Command, PFLP-GC)19. Kolumbian vallankumoukselliset asevoimat (FARC)20. Revolutionary Peoples Liberation Army / Front/Party (DHKP/C), (alias Devrimci Sol (Revolutionary Left), Dev Sol)21. Loistava polku (Sendero Luminoso)22. Stichting Al Aqsa (alias Stichting Aqsa Nederland, alias Al Aqsa Nederland)23. United Self-Defense Forces / Group of Colombia (AUC) (Autodefensas Unidas de Colombia)2 artiklaKumotaan päätös 2003/480/EY.3 artiklaTämä päätös julkaistaan Euroopan unionin virallisessa lehdessä.Sitä noudatetaan päivästä, jona se julkaistaan.Tehty Brysselissä 12 päivänä syyskuuta 2003.Neuvoston puolestaPuheenjohtajaF. Frattini(1) EYVL L 344, 28.12.2001, s. 70.(2) EUVL L 160, 28.6.2003, s. 81.


               17.10.2017

               FI

               Euroopan unionin virallinen lehti

               C 349/116

         P8_TA(2015)0358
   ESIR:n varatoimitusjohtajan nimittäminen
   Euroopan parlamentin päätös 14. lokakuuta 2015 Euroopan strategisten investointien rahaston varatoimitusjohtajan nimittämistä koskevasta ehdotuksesta (C8-0305/2015 – 2015/0902(NLE))
   (Hyväksyntä)
   (2017/C 349/35)

      Euroopan parlamentti, joka

               —

               ottaa huomioon Euroopan strategisten investointien rahaston (ESIR) johtokunnan 2. lokakuuta 2015 esittämän ehdotuksen rahaston varatoimitusjohtajan nimittämisestä (C8-0305/2015),

               —

               ottaa huomioon Euroopan strategisten investointien rahastosta, Euroopan investointineuvontakeskuksesta ja Euroopan investointihankeportaalista sekä asetusten (EU) N:o 1291/2013 ja (EU) N:o 1316/2013 muuttamisesta – Euroopan strategisten investointien rahasto – 25. kesäkuuta 2015 annetun Euroopan parlamentin ja neuvoston asetuksen (EU) 2015/1017 7 artiklan 6 kohdan (1),

               —

               ottaa huomioon työjärjestyksen,

               —

               ottaa huomioon budjettivaliokunnan ja talous- ja raha-asioiden valiokunnan työjärjestyksen 55 artiklan mukaisesti järjestämät yhteiskokoukset,

               —

               ottaa huomioon budjettivaliokunnan sekä talous- ja raha-asioiden valiokunnan mietinnön (A8-0293/2015),

               A.

               ottaa huomioon, että asetuksen (EU) 2015/1017 7 artiklan 6 kohdassa säädetään, että Euroopan investointipankki (EIP) nimittää ESIR:n toimitusjohtajan ja varatoimitusjohtajan Euroopan parlamentin hyväksynnän saatuaan noudattaen EIP:n menettelyjä vastaavaa avointa ja läpinäkyvää valintamenettelyä, jonka yhteydessä Euroopan parlamentille on tiedotettava asianmukaisesti ja hyvissä ajoin kaikissa sen vaiheissa;

               B.

               ottaa huomioon, että ESIR:n johtokunta hyväksyi 2. lokakuuta 2015 ESIR:n toimitusjohtajan ja varatoimitusjohtajan nimittämistä koskevan ehdotuksen ja välitti tämän ehdotuksen Euroopan parlamentille;

               C.

               ottaa huomioon, että budjettivaliokunta sekä talous- ja raha-asioiden valiokunta järjestivät 13. lokakuuta 2015 ESIR:n varatoimitusjohtajan tehtävään ehdotetun Iliyana Tsanovan kuulemistilaisuuden, jossa tämä esitti avauspuheenvuoron ja vastasi sitten valiokuntien jäsenten kysymyksiin;

               1.

               hyväksyy Iliyana Tsanovan nimityksen ESIR:n varatoimitusjohtajaksi;

               2.

               kehottaa puhemiestä välittämään tämän päätöksen neuvostolle, komissiolle, Euroopan investointipankille ja jäsenvaltioiden hallituksille.

      (1)  EUVL L 169, 1.7.2015, s. 1.


Avis juridique important

|

32003B0408

2003/408/EY,EHTY,Euratom: Euroopan parlamentin päätös, 8. huhtikuuta 2003 vastuuvapaudesta Euroopan unionin yleisen talousarvion toteuttamisesta varainhoitovuonna 2001 (komissio)

Virallinen lehti nro L 148 , 16/06/2003 s. 0020 - 0020 Virallinen lehti nro 064 E , 12/03/2004 s. 0197 - 0197

Euroopan parlamentin päätös,8. huhtikuuta 2003vastuuvapaudesta Euroopan unionin yleisen talousarvion toteuttamisesta varainhoitovuonna 2001 (komissio)(2003/408/EY, EHTY, Euratom)EUROOPAN PARLAMENTTI, jokaottaa huomioon Euroopan unionin varainhoitovuoden 2001 tulostilin ja konsolidoidun taseen (SEC(2002) 403 - C5-0239/2002, SEC(2002) 404 - C5-0240/2002, SEC(2002) 405 - C5-0242/2002, SEC(2002) 406 - C5-0241/2002, SEC(2002) 1378 - C5-0087/2003)(1),ottaa huomioon tilintarkastustuomioistuimen vuosikertomuksen varainhoitovuodelta 2001 ja siihen liitetyt tarkastettujen toimielinten vastaukset (C5-0538/2002)(2) sekä tilintarkastustuomioistuimen erityiskertomukset,ottaa huomioon tarkastuslausuman tilien luotettavuudesta ja tilien perustana olevien toimien laillisuudesta ja asianmukaisuudesta, jonka tilintarkastustuomioistuin on antanut EY:n perustamissopimuksen 248 artiklan mukaisesti (C5-0538/2002),ottaa huomioon 7. maaliskuuta 2003 annetun neuvoston suosituksen (C5-0087/2003),ottaa huomioon EY:n perustamissopimuksen 275 ja 276 artiklan, EHTY:n perustamissopimuksen 78 g artiklan ja Euratomin perustamissopimuksen 179 a ja 180 b artiklan,ottaa huomioon 21. joulukuuta 1977 annetun varainhoitoasetuksen ja erityisesti sen 89 artiklan sekä 25. kesäkuuta 2002 annetun varainhoitoasetuksen ja erityisesti sen 145-147 artiklan,(3),ottaa huomioon työjärjestyksen 93 artiklan ja liitteen V,ottaa huomioon talousarvion valvontavaliokunnan mietinnön sekä muiden asianomaisten valiokuntien lausunnot (A5-0109/2003),A. ottaa huomioon, että EY:n perustamissopimuksen 275 artiklan mukaan komissio antaa talousarvion toteuttamista koskevat tilit,1. myöntää komissiolle vastuuvapauden Euroopan unionin yleisen talousarvion toteuttamisesta varainhoitovuonna 2001;2. sisällyttää huomautuksensa oheiseen päätöslauselmaan;3. kehottaa puhemiestä välittämään tämän päätöksen ja siihen liittyvät huomautukset sisältävän päätöslauselman neuvostolle, komissiolle, yhteisöjen tuomioistuimelle, tilintarkastustuomioistuimelle ja Euroopan investointipankille sekä julkaisemaan ne Euroopan unionin virallisessa lehdessä (L-sarja).PääsihteeriJulian PriestleyPuhemiesPat Cox(1) EYVL C 296, 28.11.2002.(2) EYVL C 295, 28.11.2002.(3) EYVL L 248, 16.9.2002, s. 1.